Nora Ariffin Terima Anugerah KBEA 2022 Buat Pertama Kali

Malam semalam, penyanyi terkenal tanah air Datuk Nora Ariffin meluahkan rasa syukur dan gembira di media sosial atas anugerah yang diterima beliau.

Melihat hantaran yang dikongsikan penyanyi berbakat itu di Instagram, Nora memanjatkan rasa syukur kerana menerima anugerah Kelantan Business Entrepreneurship Awards (KBEA) bagi tahun 2022.

“Alhamdulillah syukur pada Allah SWT diatas pengikhtirafan ini. Terima kasih penganjur KBEA 2022 untuk anugerah ini.” Luahnya

Nora juga mendedahkan selama 30 tahun berkecimpung dalam industri seni, ini merupakan pertama kali beliau menerima pengikhtirafan sedemikian daripada Menteri Besar Kelantan sendiri iaitu Datuk Ahmad Yakob.

“Sepanjang 30 tahun jadi anak seni, baru ini kali pertama menerima anugerah dari YB Menteri Besar Kelantan. Cukup bermakna.” Tulisnya

Melihat muat naik penyanyi jelita ini, ramai warganet memberi ucapan tahniah atas pencapaian Nora diruangan komen hantaran selebriti tersebut.

“Tahniah atas pencapaian Datuk.. Bangga dengan anda. Anda sememangnya layak”

“Alhamdulillah.. Syukur pada Ilahi atas anugerah dan nikmatNya. Tahniah Datuk Nora Ariffin” komen mereka

“Alhamdulillah tahniah!!” komen mereka lagi

Selain Nora, antara anak seni tempatan yang menerima anugerah berprestij ini adalah pelakon terkenal tanah air Sabri Yunus. Malah Nora juga sempat bergambar bersama pelakon tersebut, dan memuatnaik foto berserta ucapan ringkas di Insta Stories beliau.

“Sahabat orang seni yang cukup saya hormati, abang Sabri Yunus” coretnya

Apa pun Murai MY mengucapkan tahniah kepada Datuk Nora dan Sabri Yunus atas pengiktirafan yang diterima.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nurul Hidayah Cetus Pertikaian Netizen, Anggap Perempuan Tak Layak Jadi Pemimpin?

Datuk Nurul Hidayah Ahmad Zahid merupakan anak kepada presiden UMNO yang sentiasa menjadi topik perbualan netizen kerana kelantangannya dalam menyuarakan isu-isu semasa di media sosial.

#politicallyfrank #nurulzahid #fyp #foryourpage #sinardailymy

♬ original sound – Sinar Daily – Sinar Daily

Baru-baru ini, menerusi rakaman video TikTok Sinar Daily, Datuk Nurul Hidayah dilihat memberikan pandangan beliau tentang politik semasa.

Menurutnya, wanita tidak layak untuk menjadi pemimpin. Hanya para lelaki sahaja yang dilahirkan untuk menjadi pemimpin negara.

Meninjau ruangan komen, segelintir netizen kurang bersetuju dengan kenyataan beliau dan tidak jelas tentang mesej yang cuba disampaikan.

Selain itu, juga pengguna media sosial yang cuba mengaitkan perkara itu dengan situasi pelajar membuat pembentangan di saat akhir tanpa kaji selidik yang mencukupi.


“Datang & Pergi Tu Ada Tapi…” – Apa Yang Berlaku Pada Aisha Retno?

Penyanyi yang sedang meningkat naik, Aisha Retno masih belum bersedia untuk menjalin hubungan cinta secara serius dengan mana-mana lelaki.

Menurut bintang Big Stage 2022 itu, dia mahu menumpukan perhatian pada kerjaya dan kemajuan diri sendiri terlebih dahulu.

“Di sebalik kesibukan saya, saya mahu fokus pada diri sendiri, keluarga dan kerjaya dahulu. Saya masih muda, belum terfikir lagi untuk menjalin hubungan cinta dengan serius setakat ini.

“Bagaimanapun, yang datang dan pergi seperti ‘cinta monyet’ itu ada lah sebelum ini,” selorohnya ketika ditemubual Murai MY.

Selain aktif menyanyi, pemilik nama lengkap Sharifah Aisha Retno Sayed Sipulijam itu juga sudah mula menjinakkan diri dalam dunia lakonan serta pengacaraan.

“Alhamdulillah, rezeki datang juga selepas Big Stage, saya ingatkan sempat berehat seketika tapi ada juga tawaran menyanyi, berlakon, mengacara dan sibuk dengan persiapan single terbaru saya.

“Kalau dapat tawaran berlakon lagi selepas ini, Insya-Allah saya mahu kalau wataknya bersesuaian dengan saya. Lakonan pertama saya baru-baru ini dalam telemovie berjudul Cangkul (saluran Astro) benar-benar memberi pengalaman yang cukup menerujakan.

“Lepas ini, saya harap dapatlah pula watak macam diva atau gedik-gedik, saya suka watak begitu,” katanya.

Selain bakal melancarkan single terbaru tidak lama lagi, Aisha juga akan muncul dalam satu rancangan terkenal sebagai salah seorang juri, serta mengacarakan sebuah program masakan. Sama-sama kita nantikan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yang Penting Kita Tidak Ganggu Mereka”-Baby Shima

Penyanyi kontroversi, Baby Shima sebelum ini sering mendapat kecaman netizen disebabkan pemakaian dan video menari geleknya tular di media sosial sehingga mendapat teguran secara terbuka oleh Da’i Fuad.

Menurut Da’i Fuad, seorang wanita seharusnya mempunyai sifat malu kerana ia adalah perisai iman.

Terbaru menerusi hantaran di Instagram, Baby Shima akhirnya menyatakan bahawa apa yang penting dia tidak mengganggu mereka biarpun dimaki dan dihina orang ramai.

“Biar dimaki, dihina, yang penting kita tidak ganggu mereka.”-Baby Shima

Tinjauan Murai MY di ruangan komen mendapati rata-rata netizen tampil memberikan kata-kata semangat buat Baby Shima. Malah ada yang berpesan agar Baby Shima tidak mengambil peduli terhadap kecaman yang dilemparkan padanya.

“Semoga dipermudahkan segala urusan kita.”

“Dalam hidup ini kita mesti banyak bersabar.”

“Peduli je apa netizen-netizen cakap. Mereka fikir yang buruk-buruk je. Kalau satu kesalahan yang buat mereka tu akan ingat sampai mati. Bersabar je. Orang dihina dimaki Allah sedang mengangkat darjat seseorang hamba-Nya.”

“Tetap sabar ya kak semua makian hinaan cacian itu membuat kita lebih baik daripada mereka jangan berpikir negatif, ambil yang positif aja.”

Murai MY sebelum ini melaporkan mengenai tindakan Da’i Fuad yang menegur Baby Shima secara lemah-lembut dan menyatakan bahawa seorang wanita harus mempunyai perasaan malu kerana itu adalah perisai iman.

Da’i Fuad juga menegaskan bahawa keadaan di Malaysia tidak sama seperti di Indonesia.


Selebriti Jadi Duta Produk? Ini Komen Aznil Nawawi

Pengacara tersohor, Datuk Aznil Nawawi akui bahawa setiap orang mempunyai pendirian dan pendapat sendiri. Begitu juga dengan selebriti yang terlibat sebagai duta sesuatu produk.

Menurut Aznil atau mesra disapa sebagai Pak Nil, beliau tidak akan menjadi duta sesuatu jenama atau produk kalau tidak menjadi pengguna dan merasai keberkesanannya sendiri.

Sebab itulah pengacara nombor 1 Malaysia itu yakin menggalas tanggungjawab selaku duta produk Eskayvie.

“Semua orang mempunyai pendirian dan pendapat tersendiri. Saya memang pengguna tegar makanan tambahan dan suplemen, kerana saya sedar lifestyle dan pemakanan (makan sayur, buah tak cukup) menyebabkan saya memerlukan nutrisi sokongan.

“Kalau saya bukan pengguna dan tak percaya dengan produk, saya tak akan menjadu duta produk Eskayvie. Tambahan lagi, produk ini diformulasikan oleh doktor perubatan, Dr Syid Ayob yang pastinya arif berkenaan dos bahan aktif dan kesan setiap nutrisi yang disarankan,” katanya.

Dalam perkembangan terbaru, Eskayvie Sdn Bhd yang merupakan syarikat bumiputera sepenuhnya itu bersama Pak Nil melancarkan produk kesihatan berkualiti iaitu i-Qids di Glenmarie Hotel & Golf Resort dalam majlis sambutan ulang tahun Eskayvie yang ke-13 baru-baru ini.

Menurut formulatornya, i-Qids dihasilkan khas untuk perkembangan minda kanak-kanak.

“i-Qids merupakan vitamin ‘brain booster’ yang diformulasikan dengan Phosphatidylserine, Alpha Linolenic Acid (ALA), multivitamin dan mineral bagi menyokong proses perkembangan sel-sel otak si manja sekaligus menyokong proses pembelajaran mereka.

“Formulasi i-Qids ini amat istimewa kerana ia mengandungi superfood terdiri daripada 22 ekstrak buah-buahan serta sayur-sayuran, Moringa dan Prebiotik yang sangat bagus untuk mengisi jurang keperluan nutrisi daripada diet yang tidak seimbang serta melindungi otak daripada kesan stres dan kerosakan.

“Kekangan pandemik dahulu telah memaksa mereka untuk sentiasa berkurung di rumah, tak boleh keluar bermain, tak boleh hadir ke sekolah jumpa rakan-rakan malah proses pembelajaran pun dilakukan atas talian. Hal ini boleh menjejaskan interaksi sosial dan mengganggu perkembangan otak dan daya tumpuan anak-anak. Jadi, i-Qids ini diformulasikan untuk membantu merangsang dan meningkatkan sel-sel aktif dalam otak anak-anak untuk saling berhubung,” kata Dr Syid Ayob.

Sementara Pengarah Urusan Eskayvie memaklumkan, jenama itu akan terus menghasilkan lebih banyak produk berkualiti tinggi dengan harga mampu milik selepas ini.

“Eskayvie akan terus hasilkan lebih banyak lagi produk-produk berkualiti tinggi dengan harga yang mampu milik dan sesuai untuk diamalkan oleh pelbagai peringkat umur. Ini seiring dengan visi Eskayvie iaitu untuk memperkasakan ekonomi dan kesihatan ummah.

“Kami yakin bahawa kehadiran produk baru ini akan membuka lebih banyak peluang perniagaan kepada usahawan tempatan serta mereka yang terkesan akibat kehilangan punca pendapatan. Eskayvie Nexus adalah sebuah platform yang tepat dengan peluang terbaik untuk mulakan bisnes tanpa modal kerana semuanya boleh dilakukan secara atas talian dari mana saja.

“Meskipun dunia dilanda pandemik serta pelbagai krisis ekonomi, Eskayvie sehingga kini telah berjaya melahirkan lebih 70,000 usahawan yang mampu menjana pendapatan bersih empat ke enam angka sebulan tanpa modal,” katanya.

Untuk maklumat lanjut mengenai produk i-Qids, orang ramai boleh melayari www.eskayvie.com atau ke laman sosial Eskayvie Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“BFF Till Jannah” – Siti Nurhaliza Kenang Zaman Duet Bersama Krisdayanti

Penyanyi tersohor, Datuk Seri Siti Nurhaliza atau lebih mesra disapa sebagai TokTi memuat naik video yang menarik perhatian warganet di media sosial beliau.

Meninjau perkongsian penyanyi bersuara emas itu, Siti memuatnaik video pendek yang memaparkan kompilasi foto-foto beliau berduet bersama penyanyi terkenal Indonesia, Krisdayanti suatu ketika dahulu.

Dalam hantaran tersebut, Siti berkongsi harapan agar persahabatan yang terjalin bersama diva jelita itu akan terus berkekalan sehingga syurga.

“Alhamdulillah… BFF till Jannah” coretnya

Muat naik Siti mendapat reaksi dan komen sahabat baik beliau, Krisdayanti di ruangan komen hantaran tersebut.

Ramai peminat kedua-dua diva terkenal itu membanjiri ruangan komen dan memberi pelbagai respon.

“Best legend diva Indonesia dan Malaysia” komen mereka

“Pentas seterusnya bersama @krisdayantilemos dan @ctdk”

Lebih dua dekad Siti dan Krisdayanti menjalin persahabatan, banyak konsert dan jemputan berduet sesama mereka sepanjang berkecimpung dalam industri muzik. Pasti ramai yang rindu nak lihat kedua-dua penyanyi hebat ini berduet bukan?


Netizen Kaitkan Video Karaoke Mak Wan Latah Dengan Isu Penceraian?

Pelakon tempatan Mak Wan Latah dikenali ramai menerusi video yang selalu melatah dikongsikan di media sosial. Sejak kebelakangan ini, nama Mak Wan Latah sering diperkatakan oleh netizen kerana isu penceraiannya yang hanya bertahan selama tiga bulan.

Menerusi video TikTok yang dikongsi olehnya, Mak Wan Latah dapat dilihat sedang menyanyi dan menari di pusat karaoke. Mak Wan Latah menyatakan bahawa karaoke adalah aktiviti yang gemar dia lakukan setelah penat seharian menjalani proses rakaman.

Warga netizen meluahkan rasa kecewa dengan video tersebut kerana merasakan perlakuan Mak Wan tidak melambangkan karakternya yang sopan-santun.

Terdapat sesetengah netizen yang mengaitkan video tersebut dengan isu penceraian Mak Wan menyatakan perangai Mak Wan di dalam video tersebut menjadi punca perpisahan dia bersama bekas suaminya.

Mak Wan Latah sering dipuji oleh netizen kerana perwatakannya yang sopan dan lemah-lembut tetapi mereka kecam video tersebut kerana bagi mereka itu tidak melambangkan langsung personaliti Mak Wan sebelum ini.


Betty Banafe & Penggiat Seni Turun Padang Serah Memorandum #JusticeForBella

Pelakon Betty Banafe menerusi di laman Instagram semalam berkongsi tentang usaha penggiat seni tempatan dalam menyuarakan isu keadilan buat adik Bella, remaja istimewa sindrom down (OKU) yang didera di pusat penjagaan pertubuhan bukan kerajaan (NGO) yang dikenali sebagai Rumah Bonda.

Betty bersama-sama penggiat seni tanah air telah menyerahkan memorandum kepada Tunku Mahkota Johor (TMJ), Tunku Ismail Sultan Ibrahim dan Che’ Puan Besar Khaleeda Bustamam bagi menggesa agar perbicaraan kes penderaan adik Bella disegerakan.

Di dalam memorandum yang diserahkan kepada pasangan diraja Johor ini, Betty mendedahkan terdapat beberapa perkara gesaan penting yang perlu diberi perhatian bagi menuntut keadilan buat anak istimewa itu menerusi muat naiknya di Instagram.

“#JUSTICEFORBELLA . Kami mewakili artis-artis tanah air yang prihatin terhadap kes adik Bella menggesa agar pihak berkuasa mengambil perhatian terhadap gesaan berikut:

1.Kita menggesa pihak Mahkamah *segerakan* perbicaraan kerana kes ini public interest. Dan gap perbicaraan terlalu lama

2.Kita gesa pihak polis mengemukakan hasil siasatan ke atas laporan-laporan polis yang telah dibuat oleh tidak kurang 5-8 orang *bekas penghuni Rumah Bonda*

3.Kita gesa pihak polis untuk *menyiasat semula* laporan-laporan polis yang telah dibuat oleh bekas-bekas penghuni tersebut bagi memberi keadilan kepada mereka yang amat terkesan mental dan fizikal

4.Kita menggesa agar SOP penyerahan remaja hamil dan bayi-bayi kepada Pengasas Rumah Bonda disiasat kerana kita berasa hairan bagaimana JKM begitu mudah menutup mata.

Malah memberi remaja dan bayi-bayi untuk diserahkan kepada Rumah Bonda yang tidak berdaftar pun dengan JKM. Rumah Bonda hanya dikenakan denda sahaja kerana beroperasi tanpa lesen.

5.Kita tekan kan ketelusan pihak-pihak berkuasa yang berkaitan*

#JKM dalam melindungi kanak-kanak yang ditempatkan di pusat perlindungan

#JKSP di hospital yang handle kes-kes di hospital. Adakah mereka telus jalankan tanggungjawab sosial pada kes-kes di hospital

#ROS yang sepatutnya memantau aktiviti pertubuhan dan NGO” dedahnya

Dalam muat naik Betty yang lain pula, pelakon ini mendedahkan bahawa bagi menghadiri penyerahan memorandum untuk adik Bella ini, pengalaman tersebut menumpama call time shooting kerana perlu bangun awal pagi dan memastikan rakan selebriti hadir mengikut waktu yang ditetapkan.

“#JUSTICEFORBELLA . Seawal jam 5.30 pagi deringan telefon di buat bagi memastikan rakan suara artis sampai di lokasi tepat 7.30 pagi pada 30 Mei 2022. Terasa macam call time shooting…” coretnya

Berada di perkarangan Mahkamah Kuala Lumpur di jalan duta bersama barisan penggiat seni tempatan, Betty mengatakan dia sangat menghargai pengorbanan rakan-rakan artis yang turun padang bagi turut serta menyerahkan memorandum tersebut.

“Kami hargai masa rakan-rakan artis yang bersusah payah berada di perkarangan mahkamah jalan duta seawal 7 pagi, menunggu masa untuk menyerahkan memorandum dengan menahan lapar dan dahaga hingga penyerahan selesai serta mahkamah mula bersidang lagi.

Bagi yang tak sampai, terlajak tidur mahupun stuck di trafik.. Bet sangat menghargai usaha murni anda.. Yang penting semangat tu.. Insyaallah kita bersama lagi.” tulisnya

Semoga memorandum yang diserahkan kepada TMJ ini dapat diberi perhatian dalam menegakkan keadilan buat adik Bella. #JusticeForBella

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tarian Separuh Bogel Di Majlis Rumah Terbuka Aidilfitri? Jovian Mandagie Luah Rasa Berang!

Usahawan dan pereka fesyen terkenal Datuk Jovian Mandagie meluahkan rasa berang terhadap isu pengajuran majlis rumah terbuka Aidilfitri yang disajikan dengan tarian separuh bogel oleh beberapa penari lelaki menyerupai wanita baru-baru ini di Central Walk I-City, Shah Alam.

Menerusi Insta Stories, Jovian berpendapat pihak penganjur tidak seharusnya rasa terdesak untuk melayan tetamu dengan ‘menyajikan’ tarian sebegitu ketika majlis rumah terbuka Aidilfitri.

“Mereka tak boleh terdesak sebegini untuk melayan tetamu sewaktu majlis Aidilfitri.”-Kata Jovian

Merasakan apa yang berlaku sebagai tidak masuk akal, Jovian turut mempersoalkan pihak pengajur adakah Malaysia sudah tidak mempunyai kumpulan nasyid yang cukup sehingga perlu ‘menghidangkan’ tarian separuh bogel kepada tetamu yang hadir ke rumah terbuka Aidilfitri.

“Semestinya tidak masuk akal! Tak cukup group nasyid ke kita sekarang ni?.”-Soal Jovian

Dipetik daripada laporan Astro Awani, penganjur Majlis Rumah Terbuka Aidilfitri telah direman selama tiga hari selepas ‘menghidangkan’ tetamu dengan tarian separuh bogel oleh beberapa penari lelaki menyerupai wanita.

Kata Ketua Polis Shah Alam, Asisten Komisioner Mohd Iqbal Ibrahim, penganjur itu turut dipercayai telah membakar bunga api sehingga menjejaskan beberapa unit kediaman lain.


Ali Puteh Akui Masih Tiada Tawaran Berlakon, Netizen Bagi Nasihat ‘Padu’

Pelawak tempatan Ali Puteh atau nama sebenarnya Ali Mubarak bin Syed Mohd Ridzuan sering menjadi topik bualan netizen kerana isu yang berkaitan dengan anak dan isteri arwah abangnya Syed Umar Mokhtar bin Syed Mohd Redzuan atau lebih dikenali sebagai Abam Bocey.

Mengenai perkembangan terbaru yang dilaporkan oleh Harian Metro, Ali Puteh cuma menerima bayaran sebanyak RM300 untuk satu tawaran pekerjaan bagi program mengaji Al-Quran pada bulan Ramadhan yang lalu. Ali Puteh turut menyatakan bahawa dia terpaksa mengeluarkan duit daripada simpanan KWSP untuk menyara keluarganya.

“Dua tahun lebih tak ada ‘job’ (tawaran kerja). Untuk program Muzikal Lawak Superstar dan Maharaja Lawak Mega di Astro itu lain sebab komuniti pelawak kecil. Tapi, untuk tawaran lain seperti lakonan, pengacaraan dan sebagainya, memang tak ada langsung.

“Dua tahun saya gunakan duit yang saya ada untuk bertahan dan kami berjimat cermat. Saya ada isteri dan anak yang perlu dibesarkan dan setakat ini, masih diberikan kelengkapan yang mencukupi bagi membesarkan mereka,” katanya kepada Harian Metro.

Menerusi ruangan komen Instagram Harian Metro, rata-rata netizen memberikan pendapat dan saranan mereka kepada Ali Puteh. Sesetengah netizen memberi cadangan supaya Ali Puteh melibatkan diri dengan industri pekerjaan yang lain manakala sesetengah lagi menyarankan supaya dia melihat kembali masalah silamnya berkaitan dengan isu anak saudara dan balunya agar dia dapat memperbaiki diri.

Sejak tahun lepas, nama Ali Puteh sering hangat diperkatakan oleh netizen berkaitan dengan kes saman terhadap balunya berkaitan harta faraid arwah Abam Bocey yang sepatutnya diserahkan kepada anaknya.


“Saya Tak Pernah Rasa Tua” – Faizal Hussein Belum Puas Berlakon?

Aktor popular, Faizal Hussein akui tidak menerima tawaran berlakon secara suka-suka demi menjaga nilai eksklusif penjenamaan dirinya.

Menurut Faizal, antara aspek utama yang dipertimbangkan adalah nilai bayaran dan kualiti skrip.

“Saya agak memilih dalam menerima tawaran kerja. Aspek pertama yang saya pertimbangkan adalah bayaran, kemudian kualiti skrip. Namun pernah juga saya terima tawaran dengan bayaran yang tidak cukup tinggi disebabkan skripnya amat bagus sekali.

“Saya tak ada masalah untuk duduk di rumah selama lima atau enam bulan sementara menunggu masa terlibat dengan projek seterusnya. Mungkin sesetengah pelakon lain akan mengeluh duduk rumah beberapa bulan tidak menerima tawaran, saya okay sahaja.

“Saya tidak mahu terlalu terdedah dengan terlampau banyak menerima tawaran filem atau drama, itu yang membuatkan saya eksklusif. Saya juga kurang menerima anugerah, tidak mengapa kerana saya berlakon tanpa meletakkan sebarang target pada berapa anugerah yang sepatutnya dimenangi,” katanya.

Faizal berkata demikian ketika ditemui di majlis pelancaran slot program sitkom Awesome TV di Hotel Royal Chulan, Damansara pada Rabu.

Dalam pada itu, Faizal yang baru memasuki usia 55 tahun Selasa lalu mengatakan dirinya tidak pernah puas berlakon selagi mempunyai kudrat.

“Pada usia sebegini, saya tak pernah rasa tua dan belum puas lagi bekerja. Banyak lagi watak yang perlu saya cuba.

“Jadi, selagi saya mampu bergerak, saya tidak akan mengucapkan selamat tinggal kepada dunia lakonan. Saya tak pernah bosan untuk bekerja,” katanya lagi.

Selain Faizal, sitkom yang dihasilkan Awesome TV berjudul Dak Dak Ofis itu akan turut menampilkan bintang lain seperti Amy Mastura, Eyka Farhana, Eric Fuzi dan Ajak Shiro.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Doakan Anak Mummy”-Anak Lelaki Rebecca Nur Al Islam Terpaksa Dikejarkan Ke Hospital

Pelakon, Datin Rebecca Nur Al Islam berkongsi satu khabar sedih di mana anak lelakinya, Nor Ahmet Al Reaggan telah dimasukkan ke sebuah hospital di Kuala Lumpur apabila secara tiba-tiba mengalami batuk dan sakit badan.

Rebecca dalam satu hantaran di Instagram menjelaskan bahawa anak lelakinya, Nor Ahmet Al Reaggan kini ditahan di sebuah hospital di Kuala Lumpur disebabkan berlaku jangkitan pada paru-paru di sebelah kirinya.

“Assalamualaikum, doakan anak mummy baby @ahmetreaggan di hospital sekarang, ada jangkitan di paru-paru sebelah kiri.”-Kata Rebecca

Tambahnya lagi, Rebecca turut menceritakan bahawa anak ketiganya itu mengadu padanya bahawa dia secara tiba-tiba mengalami sakit badan dan batuk pada jam 2.35 pagi.

“Dia suddenly batuk dan complain body ache at 2.35 a.m.”-Kata Rebecca

Tinjauan Murai MY di ruangan komen mendapati rata-rata netizen menitipkan doa agar anak lelakinya itu diberikan kesembuhan dengan cepat malah ada yang memberikan kata-kata semangat buat Rebecca agar terus kuat hadapi dugaan.

“Semoga cepat sembuh baby @ahmetreaggan.”

“Semoga cepat sembuh..Aaminn..Mummy keep strong..”

Sekadar info, Murai MY sebelum ini melaporkan mengenai keluarga Rebecca apabila dia memaklumkan tujuh anggota keluarganya serta tiga pembantu rumah telah disahkan positif COVID-19 pada tahun lalu.

Sama-sama kita doakan agar anak lelaki Rebecca agar diberikan kesembuhan dengan cepat..


“Rezeki Saya Adalah Rezeki Anak-Anak Juga”-Ini Yang Dihadiahkan Oleh Chef Wan Sempena Ulang Tahun Serina Yang Ke-39

Sempena ulang tahun anak perempuannya, Serina Redzuan yang ke 39, chef selebriti terkenal, Datuk Chef Wan tampil menitipkan doa malah turut menghadiahkan pelbagai kelengkapan rumah buat anak perempuannya itu.

Chef Wan menerusi satu hantaran di Instagram memberitahu bahawa Serina tidak mahu sebarang hadiah kerana beliau sudah berjanji untuk memberikan set meja makan dan set sofa baharu untuk rumah Serina yang baru dibeli dan sedang diubahsuai.

“Dia berkata dia tidak mahu sebarang hadiah kerana saya sudah berjanji untuk memberikannya set meja makan dan set sofa baharu untuk rumah mereka yang baru mereka beli dan ubah suai.

Saya juga memberikan 4 helai permaidani lama saya yang masih kelihatan baik. Guna la dari kena beli yang baru. Nanti periuk dan kuali baru dari Cookware collection , saya akan menyerahkannya kepada anda.”-Kata Chef Wan

Tambahnya lagi, Chef Wan menceritakan bahawa dia turut menyumbang sedikit wang untuk pemasangan kabinet dapur dan menghadiahkan wang bernilai RM10,000 untuk kelengkapan yang lain seperti aksesori dan pemasangan lampu.

“Saya turut membantu mereka dan menyumbangkan sedikit wang untuk memasang kabinet rumah baru mereka. Jadi la sumbangan dari bapa itu.

Rezeki saya adalah rezeki anak-anak juga. Dah nak siap masuk rumah esok Papa kasi 10K lagi for your other home accessories, lighting, and fittings etc. Itu hadiah hari  jadi saya buat anda.”-Kata Chef Wan

Di akhir hantaran nya, Chef Wan turut menyatakan bahawa dirinya tidak mengambil peduli akan kritikan orang luar yang bercakap buruk mengenai setiap kebaikan yang dilakukan, kerana beliau hanya mahu menjalankan tanggungjawab serta mendapatkan keredhaan Allah sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fasha Sandha Menang Anugerah MeleTOP Era, Wartawan Puji Sikap Pelakon?

Nama pelakon jelita dan berbakat besar, Fasha Sandha menjadi bualan ramai di media sosial setelah aktres tersebut berjaya membawa pulang anugerah pelakon meletop pada malam Anugerah Meletop Era 2021 (AME2021) yang berlangsung di Pusat Konvensyen Antarabangsa Putrajaya (PICC).

Meninjau muat naik terkini pelakon kesayangan ramai ini di Instagram, Fasha memuatnaik tangkap layar hantaran milik seorang wartawan tempatan yang memuji sikap aktres tersebut di laman Facebook yang sangat mencuri perhatian lensa Murai MY.

“Hari tu malam AME2021 aku nak post, tapi aku lupa. Hahaha. Dalam semua pemenang, aku perasan Fasha Sandha je yang ucap terima kasih kepada media.

Jangan ada yang salah faham tau. Bukan media hadap ucapan terima kasih atau apa, cuma aku terperasan benda tu. Biasalah, kalau dah ditetapkan 5 perkataan ucapan, mesti lah kita nak dengar artis yang menang sebut apa kan dalam 5 perkataan tu.” Coretnya

Fasha yang berkongsi hantaran tersebut, mendedahkan dalam entri penulisannya bahawa dia juga tidak sempurna dari melakukan kesilapan.

Menurut Fasha, aktres berbakat ini tidak menyangka akan membawa pulang anugerah tersebut dan memanjatkan rasa syukur atas penghargaan yang diberikan kepadanya.

“Terima kasih diatas penghargaan yang diberikan. Saya tidak sempurna mana adakalanya saya pun tak lari dari melakukan silap. Syukur Alhamdulillah sekali lagi, terima kasih @meletop @welovefashasandha

Swipe to see our fun video at AME. Pergi suka-suka je, simple simple je, tak sangka nak dapat bawa balik bonus. Alhamdulillah.” Tulis Fasha

Melihat muat naik yang dikongsikan Fasha, warganet terus membanjiri ruangan komen dengan menitipkan pelbagai reaksi dan ucapan buat bintang Dendam Seorang Isteri itu.

“Terbaik.. Media memang memainkan peranan besar dalam industri tanah air. Semoga kak Fasha dimurahkan rezeki lagi”

“Kak Fasha memang hargai media dari dulu sebab tu kekal relevan”

“Memang layak menang. Berlakon pun best… Walaupun famous teruk, tak pernah lagi lah tolak peminat yang nak jumpa dan bergambar dengan dia sangat merendah diri” komen netizen

“Tanpa media, artis takkan senang nak dikenali netizen Malaysia. Tahniah Fasha!!”

“Anda memang layak sebab lakonan anda memang lah tersangat mantap”

“Anda memang layak! Berlakon lah semua cerita, mesti meletop” komen mereka

Apa-apa pun, Murai MY mengucapkan tahniah kepada Fasha kerana berjaya membawa pulang anugerah pelakon meletop AME2021 baru-baru ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Idayu Tampil Dengan Pertaruhan Terbaru, Runut Bunyi Drama Jangan Menangis Cinta

Penyanyi Idayu sememangnya terkenal dengan vokalnya yang mantap serta penghayatan sepenuh jiwa ketika menyanyikan sesebuah lagu. Terbaru, pemilik nama sebenar Nur Farah Idayu Yaakob itu tampil dengan single berjudul Jangan Menangis Cinta.

Lagu tersebut adalah hasil tulisan Siti Rosmizah dan digubah oleh Mohariz Yaakup. Bercakap mengenai tafsirannya tentang Jangan Menangis Cinta, Idayu memahami erti lagu itu menceritakan tentang kisah sesebuah percintaan atau perhubungan suami isteri yang tidak pernah menghargai pasangan masing-masing.

Penyanyi kelahiran Akademi Fantasia musim ketiga itu juga akui bahawa penjiwaan dalam nyanyian adalah satu aspek yang sangat penting untuk mempersembahkan naskah Jangan Menangis Cinta dengan berjaya.

“Lagu ini menceritakan tentang hubungan dalam percintaan atau perhubungan suami isteri yang tidak pernah menghargai pasangan masing-masing. Dalam perhubungan itu, salah seorang tidak bahagia dan pasangannya pula mendustai hubungan mereka.

“Ketika rakaman lagu ini, saya cuba membawa watak seperti dalam lirik yang ditulis dengan indah oleh Kak Siti Rosmizah. Membawa jiwa dalam nyanyian adalah lebih berat. Dengan berkat bimbingan Abang Mohariz dan Afif Tirmizie sebagai penerbit vokal, saya berjaya melakukannya,” katanya.

Tambah Idayu, dia menerima tawaran daripada Mohariz untuk menyanyikan lagu tersebut setelah mendengar demo yang dihantar kepadanya. Melodi lagu yang indah membuatkan Idayu tertarik dan tidak mahu melepaskan peluang bekerjasama dengan komposer senior yang berpengalaman itu.

Selain keindahan melodi, Idayu juga merasakan Jangan Menangis Cinta mempunyai keunikan dan berbeza berbanding kebanyakan lagu-lagu pop Melayu yang sudah berada di pasaran negara ini.

“Saya mendapat panggilan daripada Abang Mohariz yang mahu memberi peluang untuk menyanyikan lagu ini. Saya menerimanya setelah beliau menghantar demo kepada saya. Melodi lagunya indah dan sangat menarik. Bagi saya inilah peluang bekerja dengan komposer senior dan berpengalaman. Sebelum ini Abang Mohariz pernah menulis lirik untuk lagu saya iaitu Kasih Yang Terpisah pada tahun 2005.

“Lagu yang ditulis ini sangat berbeza dari segi struktur ‘chord’ dan ‘flow’ lagunya. Ia sangat berbeza daripada lagu-lagu pop Melayu yang ada dipasaran sekarang,” jelasnya.

Mengenai proses rakaman pula, ia hanya mengambil masa satu jam memandangkan Idayu telahpun menghafal lagu tersebut sebelum hadir ke studio rakaman. Idayu berharap agar para peminatnya juga peminat karya Siti Rosmizah dapat memberikan sokongan sebaik mungkin kerana Jangan Menangis Cinta adalah satu hadiah ikhlas dari hatinya.

“Alhamdulillah proses rakaman hanya mengambil masa satu jam sahaja. Saya telah menghafalkan lagu ini sebelum datang ke studio. Harapan saya kepada peminat saya dan juga peminat hasil karya Kak Siti Rosmizah agar dapat memberikan sokongan yang kuat untuk lagu ini. Harap dapat mendengarnya di platform digital yang sah. Ini adalah hadiah buat para peminat saya. Dengan sokongan peminat-peminat saya, maka kerjaya seni saya akan terus bersinar,” katanya lagi.

Sementara itu, komposernya Mohariz Yaakup pula menyifatkan kerjasama bersama Idayu adalah satu perkara yang diidamkan kerana penyanyi itu sangat professional dan mampu menyampaikan lagu tersebut dengan luar biasa.

“Berkerja dengan Idayu adalah pengalaman yang saya sangat Idamkan. Beliau sangat professional dari merakamkan demo hingga proses rakaman vokal. Terakhir karya saya yang dinyanyikan oleh Idayu adalah Kasih Yang Terpisah pada tahun 2005. Ia merupakan hasil karya Allahyarham Dato’ Adnan Abu Hassan dan saya sebagai penulis lirik.

“Oleh kerana Idayu adalah penyanyi idaman saya maka saya amat berbesar hati dan terharu. Beliau menyampaikan lagu ini dengan sungguh luar biasa. Ia menjadi luar daripada jangkaan saya, perkara sebeginilah yang ada pada penyanyi yang berpengalaman.

“Lagu ini ditulis dengan masa yang diperuntukkan amat sedikit, dari menulis melodi hinggalah pemilihan penyanyi. Oleh kerana lagu ini untuk drama skripnya ditulis oleh Siti Rosmizah maka jangkaan lagu perlu ada melodi yang kuat dan perlu disampaikan oleh penyanyi yang berpengalaman,” katanya.

Untuk makluman, Jangan Menangis Cinta adalah runut bunyi untuk drama 40 episod mengunakan tajuk sama (Jangan Menangis Cinta) menerusi slot Megadrama di Astro Ria.

Drama Jangan Menangis Cinta dibintangi oleh barisan pelakon popular seperti Remy Ishak, Amyra Rosly, Yusuf Bahrin, Dato’ Jalaluddin Hasan, Rita Nadira, Lisdawati, Catriona Ross dan ramai lagi.

‘Jangan Menangis Cinta’ kini boleh dimuat turun di iTunes dan dinikmati menerusi semua platform penstriman muzik terpilih seperti Apple Music, Deezer, JOOX Music, KKBox, Spotify, YouTube dan YouTube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Digelar Perempuan Murahan & Penunggang Agama, Ini Respon Baby Shima!

Sering mendapat kecaman netizen disebabkan video menari geleknya yang tular di media sosial. Penyanyi kontroversi, Baby Shima tampil memberikan respon terhadap DM (Direct Message) daripada seorang netizen yang memberikan kata-kata kesat terhadapnya.

Menerusi Instagram Baby Shima dilihat berkongsi DM seorang netizen yang menggelarnya sebagai penunggang agama dan perempuan murahan, serta menganggap Baby Shima tetap masuk ke neraka walaupun menutup aurat.

“Kau tutup aurat pun neraka tempat kau!! Babi Shima ni penunggang agama!! BUTOH!! perempuan murahan.”-Kata seorang netizen di DM

Tidak hanya berdiam diri, Baby Shima tampil memberikan respon yang tenang dengan menganggap netizen itu telah memberikan kata-kata yang sangat baik.

“Yela abang memang baik..Kata-kata abang yang sangat baik.”-Respon Baby Shima

Melihat ruangan komen, rata-rata netizen lain memberikan kata-kata semangat buat Baby Shima. Malah ada yang memintanya agar mengabaikan sikap netizen yang telah mengeluarkan kata-kata kesat kepadanya.


Elisya Dedah Jantina Anak, Jinggo Gembira Impian Sheila Tercapai

Umum sedia maklum pelakon, Elisya Sandha kini tinggal menghitung hari bagi menanti kehadiran ahli baru dalam keluarganya. Sepanjang kehamilannya, Elisya tampak berseri dengan aura keibuan yang jelas terpancar di wajah pelakon ini.

Elisya yang sarat hamil hampir 36 minggu ini, berkongsi kepada umum tentang jantina anak sulungnya bersama suami, Uzair Haqimy menerusi laman Instagram pelakon tersebut.

Meninjau di media sosial menantu Sheila Rusly ini, Elisya mendedahkan dia bakal melahirkan anak perempuan dalam satu majlis baby shower yang diadakan di Hotel terkemuka di ibu kota.

Elisya mengabadikan momen majlis yang cukup bermakna itu, dengan memuatnaik foto-foto majlis berserta menitipkan ucapan untuk bakal puteri sulungnya itu di Instagram.

Kepada bakal anak perempuan ibu, kamu adalah matahari yang tak akan pudar dan bulan yang tak akan suram, kewujudan kamu dalam hidup kami jadikan dunia kami bersinar dan lebih cerah.

Kami sangat bersyukur memiliki kamu dalam hidup kami. Ibu akan jumpa kamu tak lama lagi.” Coretnya

Melihat pula di media sosial bapa mertua Elisya, penerbit dan juga pengarah terkenal, Jinggo mendedahkan bahawa impian isterinya Sheila Rusly kini termakbul jua menerusi coretan yang dikongsikan di Instagram nya.

“Ketika mereka tertawa melihat dia melocat gembira. Saya merasa sedih di hati melihat dia bahagia kerana mereka tidak tahu apa yang dia rasa..

Sesungguhnya saya lebih mengenali dia dan kasih sayang saya pada dia tidak akan sama sayangnya dia pada mereka.

Terima kasih Allah.. Terima kasih @uzairhaqimy69 @elisyasandhaofficial kerana memakburkan apa yang mama doakan 26 tahun yang lalu.. Alhamdulillah..” Coretnya penuh emosi

A post shared by Tok Sidang Jinggo (@jinggo_jspictures)

Sekadar info, Elisya dan Uzair mendirikan rumahtangga pada 21 Ogos 2021 dan bakal menerima kehadiran ahli baru tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Seksi Sangat Tu Bespren’- Netizen Tegur Gambar Bikini Yazmin Aziz

Yazmin Aziz merupakan seorang penyanyi kacukan Melayu-Filipina yang terkenal sebagai peserta di rancangan Big Stage musim ke-empat. Yazmin Aziz juga terkenal dengan mempopularkan perkataan ‘bespren’ iaitu perkataan bestfriend yang disebut dengan loghat Filipina.

Baru-baru ini, Yazmin Aziz dapat dilihat sedang bercuti di Kota Kinabalu, Sabah. Penyanyi tersebut juga berkongsi gambarnya di akaun Instagram hanya memakai bikini menikmati masa istirahatnya.

Warga netizen menegur cara pemakaian Yazmin Aziz itu kerana menurut mereka ianya terlalu seksi dan terlalu terdedah. Netizen juga berdoa agar Yazmin Aziz dapat mengubah diri untuk mula menutup aurat secara perlahan-lahan.

Yazmin Aziz dikenali ramai dengan menggunakan perkataan ‘bespren’ sebagai panggilan manja kepada peminat-peminatnya ditegur oleh netizen kerana stail pemakaian tidak sesuai dengan ajaran Islam dan netizen merasakan bahawa mereka perlu menegur Yazmin Aziz supaya dia sedar dan berubah.


Sharifah Sofia Tak Kisah Jika Terpaksa Korbankan Kerjaya Sebagai Artis?

Malaysia adalah salah satu negara yang memelihara alam sekitar dan haiwan terancam termasuklah harimau .Bagaimanapun, dengan projek pembangunan yang muncul ibarat cendawan tumbuh selepas hujan, hutan simpan dan populasi harimau di negara kini hanya tinggal 150 ekor di hutan terus terancam.

Aktres Malaysia berdarah kacukan Melayu dan Inggeris, Sharifah Sofia baru-baru ini menerima pujian dan sokongan netizen terhadap perjuangannya kepada hidupan liar dan alam semula jadi. Untuk menarik perhatian kepada jumlah harimau Malaya yang semakin menjunam di Malaysia, dia baru-baru ini berjalan sejauh 235km dari Sungai Relau di Taman Negara Pahang ke Mahkamah Tinggi di Kuala Lumpur.

A post shared by Sharifah Sofia (@sharifahsofia)

Menurut poster yang dikongsi aktres itu di akaun Facebooknya, trek yang dipanggil ‘A Walk For Tigers’ itu bermula pada 6 Mei dan berakhir pada 14 Mei. Ia dianjurkan untuk menggesa agensi kerajaan supaya mengakui keadaan kritikal populasi harimau Malaya dan seterusnya melindungi haiwan ini.

Sebaik tiba di Mahkamah Tinggi Kuala Lumpur, Sharifah dan pasukannya memfailkan saman menuntut dihentikan penebangan hutan yang menyebabkan kehilangan habitat hidupan liar terutama harimau.

Kementerian Tenaga dan Sumber Asli dinamakan sebagai responden bersama agensi kerajaan lain.

Perjuangan Sharifah telah menarik perhatian netizen di Twitter. Kartunis terkenal Malaysia Zunar, mengucapkan tahniah kepada Sharifah atas kerja yang telah dilakukannya.

“Amat jarang melihat artis selebriti di Malaysia yang sanggup memperjuangkan alam sekitar. Walaupun dia mungkin baru sahaja mengorbankan kerjayanya sebagai seorang artis, tetapi dia membuat pengorbanan penting untuk manusia.”

Menjawab Zunar, Sharifah berkata, jika perkara itu berlaku, dia akan memilih planet ini berbanding kerjayanya.

Adakah kerjaya saya akan berakhir?? Saya rasa itu pengorbanan yang perlu dilakukan. Planet dahulu!- tulisnya di twitter

Ramai netizen turut memuji Sharifah kerana menggunakan platformnya untuk bersuara dalam isu penting. Untuk info Sharifah atau nama sebenarnya Sharifah Sofia binti Syed Hussein di lahirkan pada 28 Julai 1985 merupakan seorang pelakon wanita yang berbakat dalam drama dan film. Sharifah pernah membintangi beberapa filem hits termasuklah Gong (2006), Cinta Yang Satu (2007), Brave (2007), Orang Minyak (2007), Pisau Cukur (2009) dan banyak lagi.


[VIDEO] Isteri Achey Sebak Lihat Rakaman Dimuatnaik Abang Ipar

Isteri kepada pelawak dan pelakon terkenal Achey, yang dikenali sebagai Anne atau nama sebenarnya Nur Hasanah Yahaya meluahkan rasa sebak tatkala melihat video rakaman yang dimuatnaik oleh abang iparnya Mohd Razip di TikTok.

Umum sedia maklum ibu mertua Anne iaitu Hajah Ngaisah Hassan kembali ke Ramahtullah pada bulan April lalu, kehilangan ibu mertuanya itu lebih dirasai apabila melihat video yang dikongsikan abang iparnya.

Anne berkongsi video yang menyentuh hati itu di instagram nya, mengatakan dirinya sebak melihat video tersebut.

“Bila rindu tiba-tiba datang….. Abang ipar aku ni pun, buat aku menangis…. Alfatihah buat mereka yang telah tiada…” Tulisnya

A post shared by Anne Achey (@anne_achey)

Melihat hantaran tersebut, warganet membanjiri ruangan komen dengan pelbagai ucapan dan doa yang menyentuh hati.

“Rindu yang tiada berpenghujung.. Lain sangat bila kehilangan orang yang paling mengasihani kita”

“Al fatihah buat mereka kedua ibu bapa kita semua yang telah pergi mahu pun masih hidup, rindu pada yang tiada sangat perit” komen mereka

“Sakitnya rindu pada yang tiada..” komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bersedia Ke Singapura? Jom Terokai Bandar Tersebut Menerusi SingaporeReimagine

Singapura bersiap sedia untuk menyambut kembali ketibaan pelancong terutamanya dari Malaysia melalui pengalaman baharu dan inovatif.

Untuk mengalu-alukan pelancong ke Singapura, Singapore Tourism Board (STB) telah melancarkan SingapoReimagine, kempen yang mensasarkan kepada pemulihan pelancongan dengan memperkenalkan pengalaman yang baru dan luar biasa.

Kini, aktiviti melancong juga semakin mudah tanpa kuarantin atau ujian bagi para pelancong yang telah menerima vaksin penuh.

STB mengalu – alukan kepada semua untuk menikmati pengalaman dan membayangkan tawaran yang merupakan sebahagian daripada kempen SingapoReimagine.

SingapoReimagine mempamerkan sisi yang berbeza dari apa yang pernah dilalui sebelum ini. Pelancong juga boleh menantikan pengalaman baharu, tidak dijangka dan inovatif, disamping langkah-langkah kebersihan dan kesihatan yang dipertingkatkan.

Dengan pengurangan sekatan dan limit kapasiti untuk ke Singapura, sudah pasti ia membuka ruang kepada promosi percutian pelayaran yang sangat terkenal dikalangan pelawat Malaysia, begitu juga dengan penglibatan dalam acara dan perayaan di Singapura


“Ku Sangkakan Awie, Rupanya…” – Remy Ikat Rambut, Pakai Rantai Curi Tumpuan Netizen

Perkongsian foto aktor popular Remy Ishak di Instagram yang terbaru mencuri perhatian netizen.

Sejak kebelakangan ini, Remy tampil dengan imej berambut panjang dan dalam foto terkininya itu, dia mengikat rambut tersebut ke belakang, memakai rantai dan jaket hitam.

Difahamkan, foto tersebut diambil ketika Remy menjalani penggambaran untuk jenama mewah Christian Dior dan disolek oleh jurusolek terkenal Khir Khalid.

A post shared by Remy Ishak (@remyishak)

Menjengah ruangan komen, rata-rata netizen memberikan respon positif. Ramai antara mereka yang memuji ketampanan Remy sehingga ada yang menyamakannya dengan aktor Hollywood, Johny Depp.

Dalam pada itu, ada juga netizen yang menyamakan Remy dengan pelakon Turkey dan penyanyi Datuk Awie.

“Ku sangkakan Awie rupanya Remy,” tulis netizen.

Apapun, sama-sama kita nantikan hasil ‘photoshoot’ Remy bersama jenama terkemuka itu!


Anak Shah Rukh Khan Peluk Agama Kristian? Foto Terkini Aryan Khan Buat Peminat Keliru

Minggu lalu, Aryan Khan menghadiri ulang tahun ke-50 pengarah ikonik, Karan Johar pada 25 Mei 2022. Dia datang bersama bapanya, Shah Rukh Khan dan beberapa artis India terkemuka. Bagaimanapun, netizen pantas mengecam penampilan Aryan Khan yang memakai rantai leher salib. Jadi, bagaimana reaksi netizen?

Karan Johar atau yang biasa dipanggil K-Jo menyambut hari lahirnya yang ke-50 pada 25 Mei 2022 semalam. Berusia 50 tahun, pengarah dan hos ikonik ini menjemput berpuluh-puluh artis India terkemuka. Shah Rukh Khan menghadiri hari lahir pengarah ikonik ini. Bukan sahaja Shah Rukh Khan, sebilangan artis dalam filem Kabhie Khushi Kabhie Gham seperti Kareena Kapoor, Hrithik Roshan turut menyambut ulang tahun kelahiran Karan Johar yang ke-50.

Shah Rukh Khan dilihat menghadiri hari lahir Karan Johar bersama anaknya, Aryan Khan. Namun, kemunculan Aryan Khan terus mendapat perhatian orang ramai. Sebab, dia pakai rantai salib yang agak besar dan tergantung di dada.

Perkara ini mendapat respons daripada netizen. Kerana sebelum ini Gauri Khan berkata Aryan Khan akan mengikut fahaman Shah Rukh Khan iaitu Islam. Anak sulung Shah Rukh Khan itu segera dikecam kerana agamanya yang masih tidak diketahui.

“Bukankah anda akan menjadi seorang Muslim?” tanya netizen
“Aryan Khan akan ikut agama Shah Rukh Khan kan?” kata netizen

Sehingga kini tidak ada reaksi balas dari Aryan tentang pemakaian kalung salib tersebut. Walaubagaimanapun ramai peminatnya keliru jika Aryan memeluk agama Kristian ataupun Islam.

Sekadar info, Aryan sebelum ini ditahan di Penjara Arthur Road pada Ogos tahun lalu berkaitan kes dadah. Namun selepas 2 bulan kemudian, Mahkamah India membenarkan permohonan ikat jamin ke atas Aryan yang ditahan agensi narkotik atas tuduhan berkaitan dengan rampasan dadah.

Aryan ditahan dalam keadaan penuh kontroversi bersama beberapa lagi orang oleh Biro Kawalan Narkotik (NCB) di Mumbai, pada awal bulan ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terima Komen Lucah Memalukan, Suami Jasmin Hamid Terpaksa Buka Mulut

Pelakon tempatan Jasmin Hamid baru-baru ini berkongsi tentang berita yang mengejutkan apabila dia menyatakan bahawa dirinya dimasukkan ke wad CCU disebabkan oleh serangan jantung.

Sesetengah warga netizen memberikan pelbagai komen-komen yang lucah berkaitan dengan isu kesihatan Jasmin Hamid. Mereka mengaitkan umur dan fizikal suami Jasmin Hamid yang lebih muda daripadanya sebagai punca dia mendapat serangan jantung.

Menerusi akaun Facebook Jasmin Hamid, suaminya memohon agar netizen berhenti memberikan komen-komen lucah tersebut kerana khuatir dengan kesihatan Jasmin Hamid yang sedang di dalam proses pemulihan. Suaminya juga menyatakan agar netizen abaikan mereka jika tidak menyukai mereka dan mengucapkan terima kasih kepada yang mendoakan mereka.

Jasmin Hamid sering diperkatakan oleh netizen kerana mengahwini lelaki yang lebih muda daripadanya dan memanggil suaminya ‘anaknya’ disebabkan oleh perbezaan umur mereka.


“Kalau Ada Anak…” – Izzue Islam Rai Ulang Tahun Perkahwinan Ke-9

Penyanyi dan pelakon terkenal tanah air, Izzue Islam memuatnaik gambar bersama isteri tercinta Awin Nurin sambil menitipkan ucapan ringkas tapi penuh makna bagi meraikan ulang tahun perkahwinannya.

Pejam celik rumahtangga pemilik nama sebenar Muhammad Izzul Islam Mazlan bersama isteri tercintanya, sudah memasuki usia ke-9 tahun. Melihat hantaran di Instagram selebriti berbakat ini, Izzue memuatnaik ucapan ringkas di media sosialnya.

“Harini usia meningkat lagi dan 9 tahun berkahwin. Kalau ada anak, dah masuk darjah 3 dah hehe. Terima kasih kepada semua yang mendoakan Izzue dan @awinnurin” tulisnya

Melihat muat naik Izzue, penyanyi dan pelakon berbakat ini mendapat banyak ucapan dan doa dari rakan selebriti, kenalan rapat dan juga peminat di ruangan komen hantaran tersebut.

“Selamat ulang tahun boh. Insyaallah tak lama lagi tu nak boleh anaok doh tu” ucap Fizo Omar

“Selamat hari lahir boh @izzueislam semoga Allah kurniakan zuriat pada korang. InshaAllah” doa Ryzal Ibrahim

“Selamat ulang tahun sahabat @izzueislam” komen Ikhwan Fatanna

“Tak apa soon insyallah.. Berkat bersabar korang, Allah akan hadirkan pelangi yang indah”

“Selamat ulang tahun kamu berdua.. Idola saya, semoga korang dikurniakan zuriat yang soleh dan solehah..”

“Selamat hari lahir dan selamat ulang tahun untuk kamu berdua.. In Shaa Allah rezeki tak akan salah alamat” titip kenalan rapat dan peminat

Sekadar info Izzue telah mendirikan rumahtangga bersama Awin pada 2 Jun 2013, pasangan sama padan ini tidak pernah putus asa dan masih berusaha untuk mendapatkan zuriat sehingga kini.

Murai MY mendoakan agar Izzue dan Awin dipermudahkan urusan mendapat cahaya mata yang soleh, solehah dan comel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Program ‘Raja Lawak’ Kini Di Awesome TV! Ujibakat Terbuka Akan Diadakan Bermula Esok

Dalam usaha meneruskan komitmen membekalkan kandungan hiburan berkualiti tinggi sekaligus mengukuhkan kedudukan selaku pemain utama industri kreatif di Malaysia, saluran stesen televisyen swasta percuma (free-to-air) Awesome TV dengan berbesar hati membawakan edisi terbaharu perintis program realiti komedi popular ‘Raja Lawak’ yang kini bakal dikenali dengan jenama ‘Awesome Raja Lawak’.

Pertama kali diperkenalkan pada tahun 2007, platform ‘Raja Lawak’ terbukti berjaya mencetuskan fenomena tersendiri dalam industri seni tanahair dan sudah melahirkan ramai pelawak versatil seperti Nabil Ahmad, Jihan Muse, Johan, Zizan Razak, Sepahtu, Shiro, Zero serta ramai lagi.

Mengulas lanjut mengenai penganjuran pertandingan ‘Awesome Raja Lawak’, Datin Ezzan Zalilah Zulfadzli selaku
Pengarah Unit Kandungan Awesome TV berkata, pihaknya melihat penjenamaan ‘Raja Lawak’ masih lagi relevan dengan penambahan evolusi baharu.

“Menyingkap kembali sejarah penerbitan program realiti komedi ‘Raja Lawak’ edisi pertama lebih 15 tahun yang lalu, jenama dan legasinya terbukti telah membawa impak dan sumbangan yang besar kepada industri hiburan kerana berjaya melahirkan ramai nama-nama berpengaruh menerusi pertandingan tersebut.

“Selepas bertahan selama 7 musim dan melabuhkan tirai terakhir pada tahun 2013, kini pertandingan popular ini
dibawakan semula dengan evolusi baharu. Melihat kepada lanskap pasaran kandungan kreatif, kami yakin dengan potensi hiburan komedi yang dilihat masih kekal relevan serta boleh diangkat ke satu aras yang lebih tinggi dan bervariasi.

“Selain itu, fokus kami dalam menerbitkan program-program seumpama ini adalah untuk melahirkan pelawak berkualiti bagi mengisi ruang yang ada sekaligus boleh digilap untuk menjadi pelapis kepada pelawak-pelawak komersial tempatan sedia ada. Semoga pencarian edisi 2022 pada kali ini mampu meneruskan legasi penganjuran tahun-tahun terdahulu,” katanya.

Bagi mengenal pasti bakat baharu pelapis bidang komedi, pihak produksi ‘Awesome Raja Lawak’ akan menjelajah ke empat buah negeri di seluruh Malaysia untuk mengadakan sesi uji bakat terbuka. Seramai enam pelawak terkenal tanah air yang terdiri daripada Jalil Hamid, Azlee Senario, Ajak Shiro, Atu Zero, Ali Puteh dan Mamak Puteh turut dilantik sebagai juri uji bakat dan akan bergilir-gilir untuk turun padang bagi mengadili sesi tersebut.
Selain itu, pelawak Chiwan dan Nizam Jentik-Jentik yang juga turut hadir untuk memeriahkan suasana sebagai hos uji bakat.

Barisan juri uji bakat akan menilai calon peserta berdasarkan beberapa kriteria pemilihan seperti tahap kelucuan dan elemen jenaka dalam sesebuah persembahan, keaslian persembahan dan kreativiti, bakat dan kemahiran lakonan dan sama ada peserta berpotensi diketengahkan sebagai pelawak terkenal. Lokasi-lokasi yang bakal dikunjungi adalah seperti berikut:

Penyertaan adalah terbuka kepada seluruh warganegara Malaysia dan Singapura yang berumur 18 tahun ke atas dan mestilah mempunyai bakat dan minat di dalam bidang komedi. Calon peserta bebas memilih untuk menyertai pertandingan ini secara solo, duo atau trio. Setiap yang hadir juga perlu membuat persembahan pentas secara spontan untuk menarik perhatian juri dalam tempoh maksima tiga minit.

Kaunter pendaftaran bagi sesi uji bakat di setiap lokasi akan dibuka dari jam 8.00 pagi dan calon peserta digalakkan untuk hadir awal bagi mengelakkan kesesakan. Mereka yang berminat perlu membawa salinan kad pengenalan atau pasport untuk warga Singapura serta gambar berukuran 4R (gambar profil dan paras pinggang) atau ukuran pasport.

‘Awesome Raja Lawak’ bakal bersiaran di secara eksklusif di Awesome TV menerusi platform Astro (Saluran 123) dan MyTV (Saluran 112) bermula Julai kelak. Butir-butir lanjut mengenai program ini akan diumum pada sidang media akan datang.


“Hallo Ex Boyfriend”- Dalam Diam Ras Adiba Nikah Semula?

Sejak akhir-akhir ini, bekas personliti TV, Datuk Ras Adiba Radzi ada memuatnaik beberapa foto bersama jejaka di  Instagramnya. Salah satu foto, Ras menulis kapsyen romantik dan sekaligussekaligus mengundang tanda tanya dikalangan peminat, siapakah gerangan lelaki tersebut.

“Well, hallo ex boyfriend.@azambear”- tulisnya di ruangan kapsyen.

Rupa-rupanya, lelaki itu adalah bekas suami Ras yang baru sahaja bernikah semula. Menurut Ras, dia mengaku baru sahaja bernikah semula dengan bekas suaminya seorang ahli perniagaan, Mohamed Azam pada hari Khamis yang lalu.

Katanya kepada Mstar, dia bersyukur kerana jodoh dengan Azam masih kuat, malah dia memuji suaminya yang begitu kuat. Difahamkan majlis pernikahan ini diadakan di Jabatan Agama Islam Wilayah Persekutuan (JAWI) dan berjalan dengan lancar.

“Syukur alhamdulilah, majlis pernikahan kami yang diadakan di JAWI, KL pada 12 tengahari semalam juga berjalan dengan lancar”- katanya kepada Mstar.

Tambahnya lagi, beliau mengenali suaminya pada tahun 1986 ketika bertuga di stesen TV3. Namun dia tidak pernah berkongsi hal rumahtangga kepada umum termasuklah perceraian mereka sebelum ini.

Sekadar info, Ras berkahwin dengan Azam pada 16 Mac 2019. Ini bukan perkahwinan kali pertama Ras, kerana sebelum ini dia pernah berkahwin dan dikurniakan dua cahaya mata iaitu Umar Ras Engel bin Abdullah dan Amaar Raj bin Abdullah. Azam pula telah memiliki enam orang anak da perkahwinan terdahulu.

Perkahwinan kali ini adalah yang ketiga buat Ras dan kedua untuk Azam.

Beliau adalah seorang Wartawan siaran, pembaca berita, penyampai, penyair, penyanyi lagu puisi, pengarah dan penerbit. Beliau telah dilantik sebagai Ahli Dewan Negara pada 20 Mei 2020 bagi mewakili orang kurang upaya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hans Isaac Tegur Kenyataan Norman, Siap Bagi Pesanan ‘Pedas’

Datuk Hans Isaac telah mengeluarkan kenyataan balas mengenai penggunaan ‘glamor’ dalam penglibatan dirinya dalam dunia politik. Ia susulan dari pendapat yang dikeluarkan oleh Ketua Pegawai Eksekutif KRU Entertainment, Datuk Norman Abdul Halim baru-baru ini menerusi artikel yang diterbitkan oleh Kosmo.

Norman berkata, golongan artis yang menceburi bidang politik tidak boleh bergantung kepada  glamor dan nama sahaja.

Hans tidak berdiam diri,  Hans berkongsi keratan akhbar bertajuk ‘Glamor, nama sahaja tak cukup, Norman takkan masuk politik’ di Instagramnya. Dia membidas kenyataan itu dan menyampaikan pesanan kepada Norman.

“Saya tidak sesekali menggunakan glamor saya untuk mendapat manfaat berpolitik. Saya dan pasukan saya bekerja keras untuk menjayakan lebih 250 program CSR dan meluangkan masa ribuan jam untuk membantu orang ramai dengan isu-isu besar di Ampang.”- katanya.

“Dia harus berfikir sebelum mengeluarkan komen sebegini. Ada yang pandai membantu negara dan rakyat untuk Malaysia yang lebih baik dan sesetengah individu harus terus fokus pada apa yang mereka lakukan. Atau senang melakukan dan menunaikan kewajipan seperti yang diperlukan dalam jawatan.”- tambahnya lagi.

Hans menambah, pada waktu ketika ini sebagai pemimpin seharusnya meluangkan masa untuk menjalankan tugas bukannya mengulas pasal orang lain.

“Untuk masa ini lebih baik dihabiskan untuk menjalan tugas daripada mengulas pasal orang lain.”- katanya mengakhiri bicara.

Sebelum itu, dari laporan Kosmo Norman berkata,

“Kalau setakut bergantung pada glamor dan nama sahaja, tak cukup. Bukan apa, sebab saya tengok artis-artis Malaysia, kalau cuba masuk politik, hanya nak bangunkan industri kreatif dan benda-benda macam itu.”- tegurnya

Untuk info, Hans dan juga rapper terkenal Altimet tewas dalam pemilihan Ketua Cabang PKR Ampang. Menurut keputusan menerusi laman sesawang pemilihan PKR, ‘kerusi’ tersebut berpihak kepada Daing Muhammad Reduan Bachok yang meraih undian tertinggi berjumlah 942 undi. Hans menduduki tempat kedua dengan undian 609, sementara Altimet berada di tempat ketiga memperoleh 589 undian.


Peguam Bela Siti Bainun Teruk Diasak Hakim Dalam Perbicaraan Kes Adik Bella?

Rakyat Malaysia sangat menanti-nanti perkembangan isu adik bella, apatah lagi kes perbicaraan telah mula dibicarakan di mahkamah.

Meninjau isu berkaitan ini, muat naik mantan Pegawai Tugas-Tugas Khas di bawah Menteri Perdagangan Antarabangsa dan Industri (MITI), Noor Liyana Ahmad Marzuki di laman Facebook nya mencuri perhatian lensa Murai.

Dalam penulisan yang dikongsikan Liyana, beliau mendedahkan serba sedikit apa yang berlaku semasa perbicaraan kes adik Bella berdasarkan berita yang disampaikan oleh rakannya. Menurut Liyana, ada peguam yang teruk diasak dengan Hakim.

Meski Liyana tidak mendedahkan secara jelas identiti peguam mana yang dimaksudkan, namun berdasarkan hantaran yang dikongsikan menjurus kepada para peguam yang membela Siti Bainun.

Ada sahabat sampaikan pada saya. Cerita kes Bella semalam di Mahkamah.

Katanya, masak peguam diasak Hakim. Ada peguam yang tak tahu aturan kes. Dia bantahnya DPP (timbalan pendakwa raya) berdiri untuk re-examine saksi. Apa lagi, orang dalam galeri pakat gelak berjemaah.

Ada peguam lagi satu pula kena sound. Bantahan tak sudah-sudah dan soalan yang tak ada kena mengena. Nasib baik lah Hakim tu sabar juga orangnya.

Satu je saya nak cakap. Peguam ni suatu kerjaya profesional seperti doktor. Bukan semua doktor ada kepakaran yang sama bukan?

Sama lah dengan peguam. Peguam yang buat kes fitnah menfitnah sesama artis, tidak semestinya pakar nak buat kes jenayah.” Tulisnya

Liyana yang juga merupakan bekas Peguam Kanan Persekutuan di Jabatan Peguam Negara, memberi pandangan bahawa setiap individu perlu melantik peguam mengikut kepakaran dan pengalaman masing-masing agar kes boleh diselesaikan secara baik.

“Makanya, kalau nak lantik peguam tanya betul-betul kepakaran dan pengalaman dia terdahulu. Kalau kes tuan kes jenayah, cari peguam yang buat kes jenayah.

Kalau kena saman bankrup, cari peguam bankruptcy. Kalau kena saman sivil, cari peguam sivil. Kalau nak cerai atau buat hibah cari peguam syariah.

Jangan sampai salah lantik pula. Elok-elok kes boleh settle cara elok, dapat peguam jenis hauk, kes anda nescaya ke laut. Tu jer nak mengomel hari ni. Mari doakan keadilan ditegakkan untuk Adik Bella!” Coretnya

Hantaran yang dikongsikan mendapat perhatian warganet dan masing-masing memberi komen serta mengkritik peguam yang diasak Hakim semasa perbicaraan adik Bella diruangan komen muat naik tersebut.

“Cari peguam kaki TikTok nak panggil cover kes jenayah. Memang hauk lah”

“Ni peguam baru lepas Chambering, gila glamour je”

“Basic dalam perbicaraan takkan tak tahu.. Naya pak karim” komen mereka

Selain itu, ada juga yang bertanya sama ada peguam dari pihak Tunku Mahkota Johor (TMJ) hadir semasa perbicaraan dijalankan. Menurut Liyana, peguam Tunku Ismail Sultan Ibrahim hadir ke prosiding tersebut.

Semoga kes adik Bella mendapat keadilan yang sebenar dan pesalah dihukum mengikut kesalahan yang dilakukannya. #JusticeForBella

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kim Kardashian Rela Makan Najis Manusia Untuk Kekal Muda

Sanggup makan apa sahaja asalkan awet muda? Model dan personaliti berpengaruh, Kim Kardashian membuat kenyataan yang mengejutkan tentang keinginannya untuk kekal muda. Dalam satu temu bual, dia mengakui sanggup memakan najis manusia jika ia terbukti awet muda.

Dalam mempromosikan produknya, Kim Kardashian turut membuat kenyataan yang mengejutkan. Kepada wartawan The New York Times, dia berkata dia sanggup makan najis manusia setiap hari jika terbukti ia membuatkan dia awet muda.

“Jika anda memberitahu saya bahawa saya benar-benar perlu makan tahi setiap hari dan saya akan kelihatan lebih muda, saya mungkin akan melakukannya,” katanya.

Kim Kadarshian sememangnya seorang yang terkenal gemar mengubah penampilannya mengikut kehendaknya. Bulan lalu di Met Gala 2022, bintang Kardashians itu berkongsi kenyataan kepada majalah Vogue bahawa dia telah kehilangan 7 paun untuk memadankan pakaian yang pernah dipakai oleh Marilyn Monroe.

Temu bual itu mencetuskan tuduhan bahawa dia mempromosikan diet yang ketat. Bagaimanapun, Kim Kardashian menegaskan tiada salahnya menurunkan berat badan untuk Met Gala.

“Bagi saya ia seperti, ‘OK, Christian Bale boleh melakukannya untuk peranan filem dan itu boleh diterima,'” kata Kim Kardashian.

“Malah Renée Zellweger menambah berat badan untuk peranan. Ia adalah sama untuk saya. Saya tidak berkata, ‘Hei semua, mengapa anda tidak menurunkan berat badan ini dalam masa yang singkat?” Kim Kardashian menjawabtuduhan terhadapnya.

Baru-baru ini Kim Kadarshian telah mempromosikan siri produk kecantikannya iaitu SKKN BY KIM. Produk kecantikannya menawarkan siri 9 langkah Kim. Ia juga menerangkan bahan-bahan yang digunakan untuk produknya. Kim mendakwa produknya mengandungi bahan kecantikan tradisional seperti asid hyaluronik, vitamin C, niacinamide, mentega shea dan squalene.


“Ada Dua Ernie!”- Netizen Geram Lihat Wajah Anak Sulung Ernie Zakri & Syamel

Penyanyi berbakat, Ernie Zakri tampak semakin berseri dan bahagia dengan kehadiran puteri sulung Nur Khawla Soleha hasil cinta bersama suami, Syamel atau nama sebenarnya Syameel Aqmal Mohd Fodzly.

Kecoh di media sosial, bila mana ramai warganet yang terpegun melihat gambar Ernie bersama anak sulungnya itu dimuatnaik di akaun Twitter penyanyi tersebut. Wajah Khawla yang tersenyum comel, membuatkan ramai yang memuji anak pasangan romantis ini di media sosial.

“Walaupun nampak sebiji macam maknya tapi terfikir pasal Syamel, aura Syamel kuat sangat.. Super cute..”

“Syukur alhamdulillah. Macam kembar anda, muka sama.. Tahniah pada anda dan suami” ciap mereka

“Antara muka kak ninie dan bang mel, saya nampak muka bang mel dulu. Comelnya ada Ernie 2.0, bang mel 2.0”

“Dagu runcing, mata dan senyum ikut Ernie !!” ciap mereka lagi

Sekadar info, Ernie dan Syamel mendirikan rumahtangga pada 22 Mac 2021 dan pasangan ini dikurniakan seorang cahaya mata perempuan yang diberi nama Nur Khawla Soleha.

Manis senyuman macam ibunya, semoga Khawla membesar menjadi anak yang solehah!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sah! Tiada Lagi Negara Bernama Turki, Kini Rasmi Tukar Nama

Pertubuhan Bangsa-Bangsa Bersatu (PBB) telah menerima dan mengesahkan surat dari Ankara, meminta nama negara mereka ditukar daripada ejaan Inggeris ‘Turki’ kepada ‘Türkiye’, disebut tur-key-YAY.

Dipetik dari Guardian, Ini berlaku selepas Presiden Recep Tayyip Erdogan melancarkan kempen penjenamaan semula lewat tahun lalu, kerana fakta bahawa mereka percaya bahawa nama itu mewakili rakyat mereka dengan lebih sahih. Dikatakan juga bahawa mereka tidak lagi mahu dikaitkan dengan burung gallinaceous, ayam turki, serta perkataan ‘turkey’ yang mempunyai definisi yang tidak menarik.

“Türkiye diterima sebagai jenama payung untuk negara kita di peringkat kebangsaan dan antarabangsa. Türkiye ialah perwakilan dan ekspresi terbaik budaya, tamadun dan nilai rakyat Turki,” kongsi Erdogan.

PBB sejak itu telah menerima perubahan itu, dengan menyatakan bahawa negara-negara dibenarkan untuk memilih cara mereka ditangani.

“Ia bukan isu, bukan untuk kita terima atau tidak terima. Negara bebas memilih cara mereka mahu dinamakan. Ia tidak berlaku setiap hari tetapi bukan perkara luar biasa negara menukar nama mereka,” kata Jurucakap PBB Stephane Dujarric.

Ini bukan kali pertama negara menukar nama mereka!

Pada Januari 2020, Holland  tidak lagi kerana negara itu secara rasmi menjadi Netherlands. Ini dilakukan kerana mereka mahu mengelak daripada dikaitkan dengan budaya kegiatan dadah di red light district di Amsterdam.


Wow! Jom Intai 5 Tempat Pelancongan “Viral” Dan Baru Di Negeri Selangor 2022!

Negeri Selangor terkenal dengan tarikan pelancongannya sendiri. Tahukah and, pihak Tourism Selangor telah beberapa Tempat Viral untuk anda lawati.

Lokasi ini merupakan taman tema realiti maya yang terletak di dalam pusat membeli-belah dan merupakan taman realiti maya yang pertama di Semenanjung.

D-Virtual Park di EvoMall Bangi dibuka dari jam 10 pagi hingga 10 malam, dengan harga yang berbeza mengikut pakej harga.
Alamat : Lot T.14. T.25 Level 3, Evo Mall Bangi, Jalan Medan 2D, Seksyen 9, 43650 Bandar Baru Bangi, Selangor.

Disini anda akan diperkenalkan dengan pengalaman seni yang sangat unik dan juga menyeronokkan. Anda boleh mencipta seni menggunakan pelbagai pendekatan.

Ada yang menggunakan berus untuk memercikkan cat, yang lain menggunakan berus gigi untuk memercikkan warna, dan ada juga yang meletupkan belon untuk merwarnakan kanvas.

Dibuka setiap hari dari 10.00 pagi hingga 5.00 petang kecuali hari Isnin.

Alamat : 49 & 50, Block C, Lot 777, Jalan Subang 4, Ultramine Industrial Park, 47610 Subang Jaya, Selangor.

Ruma Pokok merupakan sebuah kedai tumbuhan kafe yang terletak di pekan kecil iaitu Sungai Pelek, Sepang.

Ruma Pokok dilihat menjadi satu tarikan baru di kawasan ini kerana dekorasi dengan kepelbagaian spesis pokok hijau memenuhi ruang kafe menjadikan suasana berbeza bagi kafe di sini dan menarik minat anak muda untuk “OOTD”.

Di buka pada pukul 4.00 petang sehingga 12.00 tengah malam setiap hari kecuali hari Isnin.

Alamat : No 1, Kedai PLB, Taman Sri Merbau, Taman Seri Serbau, 43950 Sungai Pelek, Selangor.

Resort ini mempunyai Taman Tema Riverine Splash Water bertemakan suku kaum. Terdapat lebih 12 tarikan dan gelongsor yang anda kena cuba.

Taman Tema Riverine Splash Water ini ditutup setiap hari Selasa dan dibuka pada pukul 10.00 pagi sehingga 6.00 petang.

Alamat : Jalan Pulau Carey, Mukim Jugra, 42960 Pulau Carey, Selangor.

Saville Farm yang merupakan ladang agro yang terletak di Semenyih. Ia juga adalah pusat penetasan, penternakan dan jualan ayam kampung.

Disini anda juga berpeluang merasai tinggal di kebun yang dilengkapi dengan pelbagai kemudahan, pemandangan yang cantik dan tenang.

Alamat : SAVILLE FREE RANGE AGRO, TAMAN AGROTEKNOLOGI, 1A, Jalan Sungai Lalang, Kampung Pasir, 43500 Semenyih, Selangor

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Komen Netizen Apabila Dr Halina Minta “Halal”kan Umur Dr Sheikh Muszaphar

Baru-baru ini, Dr Halina yang merupakan isteri kepada Dr Sheikh Muszaphar Shukor telah memuat naik satu gambar bersama suami.

Apa yang dikongsikan oleh Dr Halina di Instagram miliknya adalah mengenai aktiviti yang dilakukan bersama suami, Dr Sheikh Muszaphar.

Dalam gambar tersebut kelihatan pasangan ini baru lepas pulang dari gym dan Dr Sheikh sedang menunjukkan jari ke arah jam tangan Dr Halina.

Menariknya, Dr Halina menyatakan gambar tersebut di ambil secara tidak sengaja ataupun ‘candid’ dan dia juga menyatakan bahawa Dr Sheikh kian meningkat usia dan semakin bertambah baik.

Tambahnya, dia tidak pasti bagaimana mahu menyamakan peribahasa tersebut supaya nampak halal.

He aged like fine wine. I tak tahulah nak samakan macammana kalau peribahasa Melayu nak bg halal.

‘Caption’ gurauan tersebut telah mendapat perhatian dari netizen. Ramai yang terhibur dan memberikan idea dan pendapat mereka masing supaya meng’halal’kan penulisan tersebut.

Halal version : dia kelihatan seperti air kelapa muda

Pelbagai gantian yang diberikan oleh netizen untuk menukarkan ‘wine’ seperti tapai, tempoyak dan juga kelapa muda. Malah, ada juga pihak yang seronok melihat pasangan ini dan mendoakan kebahgian mereka.


“My Mother Kira Pun Tidak Sebodoh Dia” – Chef Wan Bandingkan Kebolehan Ibunya Lebih Baik Dari Scammer Syarikat Landskap

Baru-baru ini kecoh apabila Chef Wan berkongsikan mengenai penipuan oleh scammer dari syarikat landskap mengenai pembelian pokok untuk kediamannya.

Sebelum ini, Murai ada kongsikan mengenai kejadian dimana Chef Wan mendedahkan terdapat pekerja syarikat landskap telah mencuri banyak anak pokoknya yang bernilai lebih RM5,000.

Perkongsian tersebut telah mendapat pujian dari netizen apabila melihat bagaimana Chef Wan mengendalikan pekerja tersebut.

Terbaru, Chef Wan memuat naik beberapa video mengenai perkembangan ibunya, Che Ani dalam menjalani ‘check up’ untuk setiap bulan.

Melihat hantaran di Instagram, Chef Wan menunjukkan kebolehan Cik Ani dalam mengira dengan cekap. Malah diruangan ‘caption’, dia menyatakan ibunya yang sudah berusia 90 tahun kelihatan lebih baik daripada pekerja syarikat landskap yang sebelum ini cuba menipunya.

Di ruang komen, kelihatan netizen turut terkejut dengan kebolehan mengira ibu Chef Wan dengan usianya yang mencecah 90 tahun.

Malah, netizen juga tidak terlepas untuk turut mendoakan kesihatan Cik Ani supaya sentiasa diberikan kesihatan yang baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fuc***g Satan – King Coco Geram Dengan Kes Bapa Rogol Anak Sendiri

Sebelum ini kecoh mengenai satu kisah pelajar pengsan di sekolah dan sekaligus membongkarkan kejadian rogol yang dilkukan oleh bapanya sendiri.

Menurut Harian Metro, kejadian pengsan di sebuah sekolah di Kota Bharu itu telah membongkarkan perbuatan rogol seorang bapa kandung terhadap remaja perempuan sejak empat tahun lalu.

Kejadian tersebut membabitkan pelajar tingkatan dua yang didakwa menjadi nafsu serakah bapa kandung sejak berusia 11 tahun lagi.

Berita mengenai kejadian tersebut telah mendapat perhatian dari King Koko. Meninjau di ruangan Instagram storynya, King Koko turut mempersoalkan bagaimana seorang bapa boleh mendera anak dengan tindakan tersebut.

Malah, King Koko turut menyatakan perbuatan seorang bapa merogol anak sendiri tersebut sebagai “Fuc**ng Satan”.

Bagaimana seorang bapa boleh mendera anak, Fuc**ng Satan

King Koko turut menyatakan bahawa tindakan seperti ini sangatlah menakutkan, menggelikan dan dia seolah-olah mahu muntah mendengar perbuatan tersebut.

Bukan itu saja, King Koko turut menyatakan bahawa negara bukan sahaja dilanda sakit Covid, malah kes bapa merogol anak sendiri juga merupakan ‘sakit’ yang sedang dialami dalam dunia.


Yusuf Ke Ni? – Semakin Dewasa, Hanis Zalikha Sampai Tak Kenal Anak Sendiri

Satu hantaran di Instagram milik Hanis Zalikha menarik perhatian netizen apabila dia memuat naik gambar anaknya yang sulung, Yusuf dengan beberapa ucapan kepadanya.

Dalam hantaran tersebut, kelihatan Hanis Zalikha memuat naik gambar Yusuf bersama sebiji kek dengan ucapan Selamat Hari Lahir kepada anaknya itu.

Duruang komen, netizen juga turut tidak melepaskan peluang untuk memberikan ucapan dan mendoakan kepada anak Hanis Zalikha.

Menurut Hanis Zalikha, dia menyatakan bahawa anaknya itu kelihatan sudah nampak dewasa. Dia juga turut menceritakan bagaimana anaknya merasa bertanggungjawab apabila anaknya itu terpaksa bersarapan dalam keadaan laju supaya tidak terlambat menghadiri kelas catur.

Bukan itu sahaja, Yusuf juga turut keluar semula dari kereta sebelum pergi ke kelas untuk memastikan bahawa dia tidak tertinggal peralatan sekolah.

Melihat kepada perubahan yang terjadi pada Yusuf, Hanis Zalikha seolah-olah tidak mempercayai bahawa anaknya ini semakin dewasa dan mempunyai rasa betanggungjawab

Tambahnya lagi, dia turut mengiyakan bahawa benar apa yang diperkatakan oleh orang, pertumbuhan anak-anak ini akan mengikut ‘pace’ anak itu sendiri. Dan melihat kepada Yusuf, anaknya ini kelihatan lebih bertanggungjawab.


“Be Single Sahaja” – Ramai Setuju Dengan Syarat Hafreez Adam Untuk Cari Pasangan

Baru-baru ini, satu hantaran di Instagram milik Hafreez Adam mengenai pemilihan pasangan mendapat perhatian dari netizen.

Dalam Instagram milik Hafreez, dia memuat naik gambar bersama ahli keluarganya.

Dia juga turut memotong sebahagian daripada gambar tersebut dan seolah-olah memfokuskan kepada bahagian bahu dimana menunjukkan ada beberapa individu yang sedang memegang erat bahunya.

Gambar yang dimuat naik tersebut disertakan dengan “caption” berbentuk pesanan dan nasihat kepada peminatnya.

Dia menyatakan bahawa sebelum ini, dia berpesan pada dirinya jika pasangan tidak dapat melayan keluarganya seperti mana pasangan tersebut melayan dirinya, lebih baik jadi “single” sahaja.

Tambahnya lagi, jika pasangan tersebut mengharapkan dirinya untuk “masuk” atau “blend” dengan keluarganya, dia juga turut mengharapkan perkara yang sama dari pasangan hidupnya.

Meninjau diruangan komen, kebanyakkan netizen bersetuju dengan apa yang diperkatakan oleh Hafreez tersebut. Malah ada juga beberapa orang netizen turut mendoakan yang terbaik buat Hafreez.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Tidak Pernah Ada Barang Tak Ori’- Iqbal Zulkefli Nafi Dapat Jam Tangan Rolex Tiruan

Baru-baru ini, usahawan sensasi, Iqbal Zulkefli telah memuatnaik video dia menerima jam tangan jenama mewah. Jam tangan mewah berjenama Rolex itu dikatakan bernilai RM100,000 daripada seorang usahawan wanita.

A post shared by Ahmad Iqbal Zulkefli (@ahmadiqbalzulkefli)

Sedar dengan video itu yang menerima perhatian media dan netizen, Iqbal berkongsi tajuk berita dari portal hiburan dari netizen yang beranggapan jam tangan itu tidak asli. Malah ada yang mencabar Iqbal untuk bukti resit pembelian.

Dalam postingnya di IG Stories, Iqbal menjawab komen netizen yang mahu dia membuktikan harga sebenar jam itu.

“Saya tak tayang resit sebab hormat privasi kakak saya Datin @reenazach sebab tidak semua orang suka tayang macam saya. Tapi jika mahu, bila bila masa saya boleh tunjuk. Jangan sampai  yang lain juga saya tunjuk semua.”

“Pergi semak di butik sendiri pun boleh untuk kepastian. Jujur, sewaktu saya tiada berkemampuan dulu pun saya tidak pernah ada barangan yang tidak original.”

“Cuba tilik dekat-dekat adakah ini original atau tidak. Jam Rolex tidak dijual dengan mudah walaupun kita mampu. Saya menunggu lebih dua tahun.”- katanya di IG Stories.

Katanya lagi, dia sudah mengenali wanita itu sejak 10 tahun lalu ketika hidup susah sewaktu bersendirian ketika merantau ke Kuala Lumpur. Jadi dia bertanggungjawab untuk harus menjaga hubungan baik  ini dan menghormati privasinya.


PU Riz Berharap Neelofa Fasih Bahasa Arab, Akui Bacaan Al-Quran Semakin Baik

Selepas heboh dengan perkongsian usahawan dan pengacara Neelofa mahu berpindah ke Mesir, kini suaminya Ustaz Muhammad Haris Mohd Ismail atau PU Riz pula buka suara.

Kata PU Riz kepada Harian Metro, dia memang merancang untuk bawa isterinya ke Madinah pada awal perkahwinan namun tergendala kerana Neelofa sedang hamil.

“Sebenarnya perancangan nak ke sana dibuat masa awal-awal berkahwin. Cuma apabila isteri hamil jadi kena ubah perancangan. Alhamdulillah, sekarang anak sudah lahir dan sihat, jadi nak tunggu dia besar sikit lagi. Kiranya, dalam lima ke enam bulan lagi ke Madinah. Mungkin paling cepat pun awal tahun depan.

“Insya-Allah saya sambung pengajian peringkat Sarjana di Universiti Madinah. Tapi program pengajian belum ditetapkan lagi. Maksimum dua tahun di sana. Apa yang membolehkan saya sambung di sana kerana semasa belajar di Universiti Islam Antarabangsa Malaysia (UIAM) terdapat 10 subjek dalam bahasa Arab.” katanya kepada Harian Metro.

Menurut PU Riz,  Neelofa akan mengikuti pengajian Markaz Lughah dimana bekas pengacara MeleTop ini akan menumpukan perhatian pada bahasa Arab sahaja iaitu bahagian al Hiwar, macam mana nak bercakap harian.

Kata PU Riz, isterinya memang meminati untuk mempelajari Bahasa Arab dan mendedahkan bacaan Al-Quran nya semakin baik.

PU Riz berharap, isterinya akan fasih berbahasa Arab setelah pulang ke Malaysia nanti.


Biar Betul! PSY Nyanyi Lagu Gatal Janna Nick Ketika Buat ‘Streching’

Penyanyi Korea Selatan PSY mengejutkan netizen Malaysia selepas memuat naik sebuah video di media sosial Instagramnya pada hari Ahad (5/6/2022).

Dalam video itu, penyanyi lagu hit “Gangnam Style” itu dilihat sedang duduk di atas kerusi sambil merakam video swafoto menggunakan telefon bimbit.

Namun, apa yang menarik perhatian netizen Malaysia ialah bunyi latar yang digunakan oleh PSY dalam video tersebut. Menurut pemerhatian Murai MY dari Instagram peribadi PSY @42psy42, lagu Janna Nick “Gatal” digunakan sebagai backsound oleh PSY.

Awak gatal, gatal, gatal. Bukankah anda sudah mempunyai aa aa, a a a a a,’ adalah satu lagi lirik ‘Gatal’ daripada Janna Nick yang digunakan sebagai latar belakang muat naik video PSY.

Ini lantas membuatkan netizen Malaysia teruja di ruangan komen untuk muat naik video PSY di Instagram. Beberapa netizen tidak percaya dengan apa yang mereka dengar.

Lagu “Gatal” dinyanyikan oleh Janna Nick ini sememangnya viral dan sangat popular di media sosial. Tidak hairanlah, PSY juga menyukainya juga.

Janna Nick mengeluarkan lagu “Gatal” pada 9 Februari 2022. Lagu ini dicipta dan ditulis oleh Aepul Roza.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aznil Nawawi Terkejut Dengan Perubahan Tubuh Zamani Slam

Nama penyanyi Zamani adalah nama yang cukup besar di era 90-an. Namun, dugaan menimpa dirinya apabila keadaan fizikal Zamani yang semakin ‘bengkok’ kerana penyakit skoliosis yang telah memberi kesan terhadap tulang belakangnya. Terkini, pengacara tersohor, Datuk Aznil Nawawi tampil bersuara terhadap keadaan yang menimpa pelantun Syair Si Pari-Pari itu.

Menerusi hantaran di Instagram, Aznil dilihat memuatnaik video rakaman nyanyian Zamani bersama  Wany Hasrita yang dirakam pada 6 bulan lalu ketika program Karaoke Superstar dan menyatakan badan Zamani tidak seperti yang kelihatan sekarang.

“Rakaman ini 6 bulan lalu. Badan Zamani tidak seperti yang kelihatan sekarang.”-Kata Aznil

Akui berlaku perubahan terlalu cepat terhadap tubuh badan Zamani, Datuk Aznil Nawawi atau lebih mesra disapa Pak Nil menitipkan doa agar Zamani Slam segera diberi kesembuhan.

“Cepat betul perubahannya. Paknil dan team #karaokesuperstar mendoakan agar @zamanislam_official segera diberi kepulihan seperti sediakala. Amin.”-Kongsi Aznil

Tinjauan Murai MY di ruangan komen mendapati rata-rata netizen turut menitipkan doa buat Zamani Slam agar cepat sembuh. Malah, terdapat netizen yang mendedahkan bahawa tubuh badan Zamani kini semakin ‘bengkok’ dengan teruk.

“Semoga cepat sembuh dan ada pihak sudi membantu abg zamani kita ni. Semua sayang abg zamani.”

“Baru jumpa dia semalam. Memang makin teruk bongkok dia sekarang ni paknil 😢😢.”

“Syafakallah buat Zamani. Semoga dikurniakan dengan kesembuhan & sentiasa dalam jagaan Allah. Aamin Ya Mujib.”

Terdahulu, pernah tular video Zamani yang menjayakan persembahan dalam keadaan ‘bengkok’ pada majlis Berbuka Puasa ‘Buffet Rustic’ bersama Zamani Slam di Bangi Avenue Convention Centre pada April lalu.

A post shared by ZAMANI SLAM OFFICIAL (@zamanislam_official)


Damian Mikhail Anggap Negara Kaya Sumber Semula Jadi Tapi ‘Dirogol’

Isu kenaikan harga barangan dan keputusan mengenai pelaksanaan semula cukai barangan dan perkhidmatan (GST) mendapat reaksi dari pelbagai pihak termasuklah komposer, penerbit lagu dan salah seorang ahli kumpulan V.E, Damian Mikhail tampil bersuara terhadap isu kenaikan harga barang dalam negara.

Menerusi Insta Stories, Damian menyatakan bahawa bakal ada pihak yang akan mengambil kesempatan untuk menaikkan harga barangan apabila pelaksanaan semula cukai barang dan perkhidmatan (GST) kelak.

“Harga semua benda sekarang dan naik ye. Tunggu pelaksanaan GST nanti. Pasti semua akan ambik kesempatan guna alasan untuk naik harga lagi.”-Kata Damian

Tambahnya lagi, Damian turut memberitahu bahawa negara Malaysia sangat kaya dengan sumber semula jadi, namun telah ‘dirogol’ oleh pihak-pihak yang tamak.

“Bagitau kerajaan pun tak guna dah rasanya nanti. Kesian rakyat Malaysia. Negara kaya dengan natural resources, sangat berpotensi tapi dirogol oleh para politikus dan orang-orang tamak. Sampai bila pun takkan belajar atau berubah.”-Kongsi Damian

Dipetik dari laporan Berita Harian, pihak kerajaan belum membuat keputusan mengenai pelaksanaan semula cukai barang dan perkhidmatan (GST), sebaliknya ia masih di peringkat kajian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Neelofa Dapat Hadiah Mewah Dari Suami, Komen Dari Para Isteri Mencuit Hati

Baru-baru ini, pelakon dan usahawan terkenal Neelofa membuat perkongsian bersama peminat di TikTok apabila dia menerima seutas gelang tangan berjenama mewah daripada suaminya Ustaz Muhammad Haris Mohd Ismail atau lebih dikenali sebagai PU Riz pada Jumaat lalu.

Menerusi video yang dimuatnaik di aplikasi TikTok, Neelofa mengakui bahawa ini bukanlah kali pertama suaminya membuat kejutan untuknya.

“Kisah hari ni, suami balik dari solat Jumaat bawak balik hadiah. Terkejut terharu happy syukur dan semua perasaan yang baik-baik. Alhamdulillah.

Sebenarnya ini kali pertama pak ustad beli bawak balik suprie hadiah..Dan Lofa suka tengok video-video bila suami bagi hadiah kat isteri. Doakan keberkatan rumah tangga kami.”-Kongsi Neelofa

Moga Allah sentiasa bagi berkat dalam limpahan rezeki suamiku & mudahkan setiap kerja yang dilakukannya 🤲🏼

Namun, apa yang mencuri perhatian adalah komen dari para isteri yang turut berkongsi pengalaman suami mereka apabila pulang dari solat Jumaat.

“Lakiku bawa balik pulut durian. Ok lah memang fav durian. Syukur.”

“Suami saya asal keluar dari rumah tak kira la pergi buang sampah ke mesti beli something kat saya. Beli jajan, aiskrim, air tin rasa macam budak-budak plak. I very appreciate it.”

“Rezeki kan tak sangka harini neelofa mana tau kejap lagi i pulak.”

Sekadar info, Neelofa telah selamat bergelar isteri kepada pendakwan bebas dan juga pelakon, PU Riz selepas dinikahkan oleh adik lelaki Neelofa pada 27 Mac 2021 di Hotel Grand Hyatt Kuala Lumpur. Mereka juga dikurniakan cahaya mata lelaki, Muhammad Bilal yang dilahirkan pada 29 Januari lalu.


Fizo Omar Mahu Isteri Manjakan Diri Sebelum Bersalin, Netizen Puji

Isteri kepada pelakon terkenal, Fizo Omar iaitu Fazeera Nazri tampil berkongsi bersama peminat di Instagram mengenai pesanan Fizo yang mahukan isterinya untuk rasa yakin dan percaya pada diri sendiri sebelum bersalin kelak.

Menerusi hantaran di Instagram, Fazeera menceritakan bahawa Fizo mahukan dirinya untuk menghargai kecantikan diri dan manjakan diri sebanyak yang dimahukan sebelum bersalin tidak lama lagi.

“Baru sahaja berbual dengan suami malam tadi. Dia memberitahu saya ‘sebelum bersalin, saya hanya mahu anda yakin dan percaya diri sendiri. Hargai kecantikan anda, merias kuku, merias rambut, manjakan diri anda sebanyak yang anda boleh, dan pergi ke spa. Anda layak untuk itu!’-kata Fazeera

Tambahnya lagi, Fazeera memberitahu bahawa para wanita sangat dahagakan penghargaan dan mendambakan pengakuan dari insan tersayang.

“Kami, wanita, sangat dahagakan penghargaan! Kami mendambakan pengakuan daripada seseorang yang kami sayang. Tidak ada yang lebih bermakna daripada seseorang yang boleh membuat anda menyayangi diri sendiri walaupun pada masa anda tidak dapat mencari alasan untuk berbuat demikian.”-Kata Fazeera

Tinjauan Murai MY di ruangan komen mendapati rata-rata netizen turut bersetuju dengan apa yang dikatakan oleh Fazeera malah ada yang menitipkan doa agar perkahwinan yang dibina kekal sehingga akhir hayat.

“Betul!! Nanti bila baby dah keluar fokus baby pula hehe.”

“Enjoy your married life together and may your love last forever.”

Sekadar info, Fizo mendirikan rumah tangga bersama isterinya, Fazeera Nazri pada Oktober lalu. Pasangan ini juga bakal menimang cahaya mata tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pilihan Yang Lebih Pandai? Sudah Tentu! Pandai Kini Mempunyai Pakej Baharu Premium Lite

Aplikasi Pandai bukanlah asing dalam kalangan pelajar, ibubapa dan guru-guru. Ia merupakan aplikasi pembelajaran no 1 bagi pelajar sekolah rendah dan menengah di Malaysia. Hampir 400 ribu pelajar di seluruh Malaysia telah berdaftar dan menggunakan Pandai. Manakan tidak, aplikasi ini sememangnya membantu mereka dalam mengulangkaji pelajaran.

Untuk info, sehingga kini, lebih 250 ribu soalan latihan tersedia di Pandai merangkumi semua subjek mengikut pelbagai tahap pelajar bagi membantu para pelajar belajar dengan lebih mudah dan efektif. Banyak kelebihan yang boleh dimanfaatkan oleh pelajar dengan menggunakan aplikasi Pandai lagi-lagi jika pembelajaran secara dalam talian.

Dengan elemen belajar sambil bermain, pelajar boleh mengulang kaji dengan rasa seronok dan bersemangat dengan Pandai. Pelajar boleh mengumpul mata setiap kali belajar di Pandai yang boleh ditukar kepada baucar Roblox, Shopee, Tealive dan banyak lagi. Yang masih belum pernah mencuba aplikasi ini, berikut Murai MY ingin kongsikan beberapa kelebihan lain dengan Pandai.

Walaubagaimanapun, Pandai kini mempunyai pakej istimewa di mana pelajar yang berdaftar akan dapat menikmati pelbagai kelebihan setelah menaik taraf kepada Pandai Premium LITE.

Berikut Murai MY kongsikan perbezaan bagi pengguna yang berdaftar dan melanggan Pandai Premium LITE atau dengan Premium. Jom lihat dibawah;

Pandai Premium LITE menawarkan harga langganan yang berpatutan sesuai kepada mereka yang tidak memerlukan Tuisyen dan Bantuan Live. Pelajar juga dapat menikmati banyak ciri istimewa dalam aplikasi. Antaranya, lebih banyak kuiz tersedia dan boleh menjawab soalan kuiz tanpa had berbanding akses secara Percuma.

Selain itu pelajar juga dapat mengakses soalan peperiksaan dan ujian akademik mengikut subjek pelajaran. Lebih menarik, selepas menjawab ujian atau peperiksaan, pelajar dapat melihat pencapaian menerusi laporan dan analisis mengikut subjek pelajaran yang disediakan oleh aplikasi Pandai.

Manakala, pelajar yang melanggan pakej Premium pula akan dapat memanfaatkan ciri ciri tambahan iaitu Tuisyen dan Bantuan Live. Tuisyen Live yang dijadualkan secara harian mengikut subjek dan tahap pembelajaran memberi ruang kepada pelajar untuk berinteraksi secara langsung bersama Tutor Pandai. Pelajar juga dapat berbincang secara langsung di ruangan sembang langsung (live chat) bersama tutor untuk membincangkan apa-apa perkara berkaitan pembelajaran di Bantuan Live.

Berikut kami kongsikan pengalaman seorang ibu dan pelajar yang menggunakan Pandai dan pernah berada di kedudukan No. 1 dalam carta pendahulu Pandai. Jom dengar apa yang mereka ingin sampaikan.

Jadi apa tunggu lagi, jom sertai sebagai Pengguna Premium LITE. Daftar dan langgani Pandai Premium LITE sekarang dengan harga serendah RM30 sebulan dan bersedia untuk menjadikan pembelajaran lebih menyeronokkan

Klik link ini untuk melanggan Pandai Premium LITE.

Kepada yang belum mendaftar, jom mengenali lebih lanjut tentang Pandai di www.pandai.org. Muat turun dan daftar Pandai di Google Store atau Apple sekarang!


Sampai Menangis! Hafreez Adam Kongsi Video Lama Beri Kejutan Hari Lahir Untuk Puteri Aishah

Pelakon berbakat, Hafreez Adam atau nama sebenarnya Hafreez Adam Aizat Zahalan ini memuatnaik video lama bersama Puteri Aishah dan Afifah Nasir mencuri perhatian ramai warganet di media sosial.

Sempena meraikan ulang tahun kelahiran kawan baiknya Puteri Aishah yang ke 28 tahun semalam, pelakon kacak ini memuatnaik video lama di mana dia bersama aktres jelita Afifah Nasir membuat kejutan di dalam kereta untuk bintang drama Utusan Cinta Buat Adam itu.

Di dalam video berkenaan menunjukan Afifah sanggup menyorok di bahagian tempat letak kaki di dalam kereta, demi memberi kejutan kepada kawan baik mereka Puteri Aishah.

“Video ni video sebelum Puteri kahwin ye. Kegigihan @afifahnasir93 menyorok dekat bawah tu kena dipuji.

Masa datang ni, Abe cuma cakap nak hantar barang lukisan dekat Puteri sahaja, Jadi, dia tak tahu. Selamat hari lahir @puteriaishahofficial dan selamat hari lahir lewat @firdaussulaiman_ !” Coretnya

Melihat muat naik yang dikongsikan pelakon ini, mendapat respon dan komen dari Puteri dan juga Afifah diruangan komen hantaran tersebut.

“Terima kasih Hafreez!! Terima kasih menjadi kawan yang sangat baik kepada kami! Amin amin” ucap Puteri

A post shared by Hafreez Adam (@hafreezadam)

Apa pun, selamat hari lahir Puteri Aishah!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Noki & Fadlan ‘Telanjang Dada’ Dalam Drama, Pengarah Nafi Ambil Kesempatan

Pengarah Shuhaimi Lua Abdullah nafi mengambil kesempatan terhadap para pelakon lelaki dengan membuka baju ketika dalam penggambaran. Kata Shuhaimi kepada Harian Metro, beberapa orang pelakonnya termasukklah Noki dan Fadlan Hazim memilih membuka baju atas kerelaan sendiri. Malah dia sendiri pernah melarang Noki kerana kerap buka baju dalam penggambaran.

“Sebelum ini Noki jadi bualan ramai apabila buka baju dalam drama Oh My Hantaran. Kalau nak tahu, dia suka kalau kerap buka baju sehingga saya terpaksa larang. Saya hanya buat yang kena dengan cerita.”- katanya kepada Harian Metro.

Sebelum ini, menerusi laporan dari wilayahku, Shuhaimi tidak menafikan bahawa adegan tidak berbaju ini untuk menarik ramai penonton

“Tak dinafikan, ada beberapa adegan Noki tidak berbaju dan hanya memakai seluar pendek. Saya yakin, bila tayang tubuh seksi, baru ramai nak tengok. Namun, adegan buka baju itu hendaklah bersesuaian dengan watak yang dilakonkan. Misalnya ketika mandi di sungai. Takkan nak mandi pun pakai tutup semua”- katanya

Mengulas isu pelakon Fadlan yang dilihat tayang tubuh tak berbaju dalam kolam renang untuk drama Chinta Arjuna, ini penjelasan beliau.

“Terbaru, pelakon Fadlan  pula berlakon babak tanpa berbaju dalam drama Chinta Arjuna yang kini masih dalam penggambaran. Babak itu juga dibuat ada logiknya. Ia menampakkan apabila sedang tertekan, Fadlan akan memilih untuk berenang.”- tegasnya.

Tambah Shuhaimi lagi, dia langsung tidak pernah mengambil kesempatan ke atas mana pelakon dengan membuka baju.

“Tak timbul soal saya nak tengok badan artis, nak ambil kesempatan dan sebagainya. Semasa awal-awal baca pun, babak ini memang dah ada dan Fadlan setuju buat,” katanya

Coming soon #chintaarjuna #tv9malaysia #dramasangat #slotdiandra

Terdahulu, di ruangan komen akaun TikTok milik Shuhaimi, ramai netizen mengkritik video yang dimuatnaik yang memaparkan aksi dua pelakon dalam kolam renang. Ramai yang tidak bersetuju babak sebegini dimasukkan dalam sesebuah drama melayu.

Untuk rekod, selain drama Chinta Arjuna  dan Oh My Hantaran, Shuhaimi turut mengarah beberapa lagi drama antaranya, Aku Yang Kau Gelar Isteri, Lara Cinta Ameena dan Kampung Kolestrol.


‘Adakah Kita Sanggup Tanggung Banyak Dosa ‘- PU Syed ‘Sound’ Pengarah Tayang Badan Aktor Lelaki

PU Syed atau nama sebenarnya Syed Mohd Bakri Syed Ishak sering diperkatakan oleh netizen kerana berani menegur kesilapan para artis dan selebriti yang tidak sesuai dengan ajaran agama Islam.

Baru-baru ini, pengarah dan direktor Shuhaimi Lua Abdullah yang terkenal dengan dramanya Maaf Jika Aku Tidak Sempurna dan Bencinta, menerima kecaman daripada netizen kerana menayangkan badan pelakon lelaki didalam drama terbarunya. Dia menegaskan bahawa setiap babak dramanya mempunyai sebab untuk dirakam  dan babak mandi di sungai atau kolam mesti menepati cara pemakaian yang telah ditetapkan.

Ingatan buat semua para PENGARAH dan pelakon filem dan drama!

“Kita sebagai umat Islam patuh kepada perintah Allah bukan kepada skrip yang ditulis. Islam datang dengan peraturan, ada yang halal, ada yang haram, macam mana kita nak jawab dihadapan Allah SWT, bila kita menghasilkan sesuatu perkara yang boleh mendatangkan kemaksiatan dari pelakon tersebut yang dapat dilihat oleh ramai penonton. Adakah kita sanggup untuk menanggung betapa besarnya dosa, yang beribu-ribu masuk dalam buku catatan disebabkan cerita-cerita yang diarahkan”- kongsi PU Syed menerusi video di akaun TikToknya.

Menerusi video TikTok di akaun PU Syed, dia tampil memberikan peringatan kepada para pengarah dan pelakon di dalam drama. Dia menegaskan bahawa ianya tetap berdosa menayangkan badan pelakon tidak kira lelaki atau perempuan kerana ia mendedahkan aurat mereka.

Bagi yang tidak mengenali PU Syed, dia merupakan seorang pendakwah yang menjadi juara di dalam rancangan Pencetus Ummah musim ke-3 pada tahun 2015. Latar belakang PU Syed menyebabkan dia antara orang-orang yang mampu membahas isu tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Paling Suka Ada Tandas”- Netizen Terpegun Lihat Khemah Betty Rahmad

Muat naik pelakon dan usahawan tanah air, Betty Rahmad di Instagram mencuri perhatian ramai di media sosial selebriti jelita ini.

Pemilik nama sebenar, Norsha Rahmad ini baru saja selesai meluangkan masa bersama keluarga dengan melakukan aktiviti perkhemahan di Kem Nemo yang terletak di Kuantan.

Pelakon serba boleh ini memuatnaik video pendek yang menunjukan beberapa bahagian perkhemahan milik mereka sekeluarga di Instagram.

Melihat video pendek tersebut memaparkan kawasan bilik tidur utama keluarga, tandas, dapur dan tempat beriadah dengan kelengkapan khemah yang cukup mengagumkan. Ramai warganet yang terpegun melihat khemah milik pelakon tersebut.

A post shared by Betty Rahmad (@bettyrahmad)

“Seronok camping macam ni.. Lengkap semua”

“Best nya macam ni, level level kayangan dah ni”

Bukan biasa-biasa khemahnya, ada yang berkenan nak khemah seperti ini juga?


Terkandas 2 Jam Ditengah Hutan, Penumpang Tag CEO KTMB Di Twitter

Nasib pengguna yang menaiki Keretapi Tanah Melayu Berhad (KTMB) pada pagi hari ini, dihujani dengan keluhan dan rungutan terhadap syarikat pengangkutan awam tersebut di laman Twitter.

Menerusi ciapan milik seorang pemilik Twitter ini, individu berkenaan meluahkan rasa tidak puas hati terhadap syarikat pengangkutan awam itu dengan mendedahkan bahawa lebih kurang dua jam komuter yang dinaiki terkandas .

“Kehadapan CEO @ktm_berhad, dah dua jam kami dalam komuter rosak ni. Sekian terima kasih.” Ciapnya

Sudahlah terkandas dan lewat sampai ke destinasi, pemilik Twitter ini juga mendedahkan dia terpaksa membayar tambang perjalanan lebih dari harga yang sepatutnya kerana tempoh masa menaiki komuter tersebut melebihi lima jam.

“Cuma tak sedapnya, kena cas lebih dari sepatutnya (kad KTM). Tanya kakak kaunter, sebab dah lebih 5 jam (naik dari Seremban 8.21 pagi)” Ciapnya lagi

Melihat ciapan pemilik Twitter berkenaan, ramai yang turut berkongsi pandangan dan komen tentang servis serta mempertikaikan pihak KTM sering mengalami masalah yang sama dari dulu sehingga sekarang.

“Semalam pergi Perlis pun tiket delay sebab komuter rosak.. Pergi balik sama je kena delay”

“Masa rakyat memang untuk dihabiskan begini ke?”

“Boleh claim ke masa terbuang? Macam saman ke, in case orang-orang yang tersangkut tu kena buang kerja ke, kena denda ke.. Boleh ke eh? Ni soalan nak tahu je sebab pernah stuck tapi tak adalah tengah hutan.” Komen netizen

“Suruh CEO turun padang, tengok perkhidmatan dari dulu masalah”

“KTMB tiada pelan kontijensi dalam operasi standard mereka ke. Tiada latihan simulasi kecemasan ke. Maka apa tahap keselamatan penumpang. Apa tahap keyakinan terhadap syarikat.”

“Aku naik komuter dari Tampin ke Batu Caves pun sangkut. Sangkut 2.5 jam, baru sampai KL Sentral.. Dah bertahun-tahun terjadi perkara macam ni, masih tak berubah..” Komen mereka

Untuk rekod, pihak KTMB telah memohon maaf kepada pengguna Twitter tersebut atas masalah teknikal yang dihadapi menerusi ciapan di media sosial.

Bertahun-tahun masalah komuter delay dan rosak berlaku, jika hendak rakyat aktif naik pengangkutan awam servis yang diberikan perlulah terbaik tanpa masalah sama berulang. Apa pandangan anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Takutlah Bulu Kaki’- Gambar Remy Ishak Pakai DIOR Tak Disenangi Peminat Sebab Dedah Aurat?

Nampaknya segelintir warga maya mengecam penampilan “seksi” pelakon Remy Ishak sambil mengenakan pakaian jenama mewah terkenal, Dior. Pelakon filem Sangkar itu tampil dengan baju kot hitam dan berseluar pendek sehingga menampakkan sisi pehanya. Diruangan kapsyen, Remy menulis;

“Musim baru, gaya baru. Cara terbaik untuk bergaya musim ini? Ia mesti ada di @dior”

Gambar ini menimbulkan rasa kurang senang peminatnya di Instagram (IG). Menerusi ruangan komen, beberapa pengguna IG, tampil menegur tindakan pelakon itu yang disifatkannya sebagai mendedahkan aurat.

“Kenapa pula buka aurat:”- tulis rsoyatimah0366

Ramai menegur tindakan Remy memuat naik fotoyang mendakwa peha merupakan sebahagian daripada aurat seorang lelaki. Walaubagaimanapun, Remy tidak membalas sebarang komen yang dilemparkan oleh netizen.

Sebenarnya isu artis lelaki ditegur netizen dedah aurat bukan lah hal yang baru dalam dunia hiburan. Perkara yang sama pernah terjadi kepada artis-artis lelaki yang lain seperti Aedy Ashraf, Fizo Omar dan Hafeez Mikail sebelum ini.

Apa-apa pun Remy atau nama penuhnya, Mohammad Zalimei Ishak, 37, tetap nampak luar biasa dengan koleksi terbaru Dior Men Fall 2021. Macam pelakon Hollywood!


‘I’m Very Disappointed’- Fify Azmi Dakwa PA Kebas Duit RM15K?

Baru-baru ini, pelakon dan model Fify Azmi mendakwa pembantu peribadinya telah mengambil wang sebanyak RM15,000 tanpa pengetahuannya.

Hal itu dikongsi menerusi akaun Instagram Fify buat tatapan umum.

Dalam pada itu, Fify Azmi juga memaklumkan dia sudah membuat laporan polis berhubung hal itu.

Rata-rata warganet memberi sokongan kepada Fify serta memintanya bersabar dengan kejadian yang berlaku. Mereka juga menasihati Fify supaya sentiasa kuat menghadapi dugaan ini selain mendoakan agar Allah SWT memberi balasan yang baik di atas kesabarannya.

Fify Azmi atau nama sebenarnya Nur Afiqah Mohamed Azmi merupakan seorang pelakon, model dan juga bekas peserta Dewi Remaja pada tahun 2014.

Sebelum ini, rata-rata netizen memuji lakonannya di dalam filem Wira bersama Hairul Azreen kerana membawa watak seorang peninju wanita.


[FOTO] “Yelah Awak Menang Daddy”- Ernie Zakri Bandingkan Wajah Nur Khawla Soleha Dengan Syamel Ketika Masih Bayi

Penyanyi, Ernie Zakri sebelum ini pernah memuatnaik foto dia bersama puteri sulungnya, Nur Khawla Soleha di laman Twitter yang mencetuskan keterujaan peminat melihat wajah comel anaknya di media sosial.

Terbaru menerusi satu hantaran di Instagram, Ernie dilihat memuatnaik foto collage yang membandingkan wajah Khawla dan suaminya Syamel ketika masih bayi. Malah Ernie turut berpendapat wajah Khawla kini semakin mirip dengan suaminya itu.

“Hm, yelah awak menang Daddy.”-Kata Ernie

Tinjauan Murai MY di ruangan komen mendapati rata-rata netizen dan rakan selebriti termasuklah bapa saudaranya yang juga penyanyi terkenal, Anuar Zain yang turut meninggalkan komen di hantaran Ernie.

“Tak jugak tu..Belum tentu lagii. 😁”-Anuar Zain

“Eh taklah..Muka awak lah. 🙈………………….😎.”-Syamel

“Copy daddy laa. Takpa baby girl memang ikut muka daddy nanti sejuuuk ja. Mummy jangan jelez kalau nanti baby bff daddy dia tau..”

“Kadang ikut muka daddy kadang muka ibu. Yang penting comel.”

“So cute. Saya doakan baby membesar dengan baik dan menjadi anak yang solehah.”

Sekadar ingo, Ernie Zakri dan Syamel telah mendirikan rumah tangga pada 22 Mac 2021 dan pasangan ini dikurniakan seorang cahaya mata perempuan yang diberi nama Nur Khawla Soleha.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ingatkan T.O.P” – Peminat Puji Penampilan Hael Husaini Ala Artis K-Pop

Penampilan penyanyi dan komposer berbakat Hael Husaini mencuri perhatian warganet, terutama dalam kalangan para peminat.

Foto yang dimuatnaik di Instagram sambil mengenakan busana daripada jenama terkenal antarabangsa membuatkan ramai terpegun melihatnya.

Pelatun lagu Sama Seperti Dulu ini, tampak bergaya dengan menggayakan pakaian  jenama Christian Dior bagi musim luruh tahun ini dan digandingkan bersama sentuhan gaya rambut yang stailo.

Menariknya, ramai peminat penyanyi ini memuji penampilan Hael dengan mengatakan gaya artis serba boleh ini  seperti stail ala selebriti Korea.

“Ingatkan @choi_seung_hyun_ttop tadi (Bigbang TOP)”

“Kalau Korea kita ada abe Kai EXO, tapi Malaysia kita ada abe kembar dia, abe Hael haha” komen mereka

Terdahulu Hael dikaitkan dengan khabar angin menjalani pembedahan wajah namun berita tersebut ditepis menerusi temubual bersama Murai pada Mac lalu.